
KEVÖIV Jézüs ? 
Irta: Gálfi Lőrinc. 


Körülbelől 1880 esztendővel ezelőtt történt, hogy egy János nevű 
embert vagy prófétát Herodes Antipas elfogatott, mert ez neki nem 
tetsző dolgokat mondott, és Josephus nevű történetíró szerint bezá- 
ratta egy Machaerus nevű várba, a Holttengertől keletre. Minek- 
utánna pedig János tömlöcbe vettetett, egy Jézus nevű valaki kez- 
dette hírdetni az Isten országát, és az emberek elcsodálkoztak az 
ő tanításán, meri úgy tanítja vala őket, mint akinek hatalma van 
és nem úgy, mint az írástudók. E tanításokat Jézus Kapernaumban 
és a Genezaret tava körül végezte, hova szülőhelyéről Názáretből 
költözött azon meggyőződésben, hogy egy próféta sincs tisztesség 
nélkűl, kivéve a saját hazájában s tán azért, mert ott egy százados 
lakott, ki rokonszenvezett a zsidó nemzettel és nekik Kapernaum- 
ban zsinagógát is épített. Tanításának összege az volt, hogy bol- 
dogok a szegények, mert az övék az Istennek országa; boldogok, 
akiket az emberek gyűlölnek, szidalmaznak és kirekesztenek, mert 
jutalmukat megkapják Istentől; de jaj azoknak, akik beteltek és 
másokat üldöznek. Szeressétek ellenségeiteket és áldjátok azokat, 
akik titeket átkoznak. Amint akarjátok, hogy az emberek veletek 
cselekedjenek, ti is úgy cselekedjetek másokkal. Így az Istennek 
fiai lesztek A vak nem vezetheti a világtalant, mert mindketten a 
verembe esnek. Hanem legyetek tökéletesek, mint a ti mennyei 
atyátok tökéletes. Ne a más szemében keressétek a szálkát, hanem 
a magatokéból vessétek ki a gerendát. Rossz fa az, amely rossz 
gyümölcsöt terem. A tövisről nem szednek fügét, sem a szeder- 
indáról szőlőt. A jó szívből csak jó jöhet elő, a gonoszból pedig 
csak gonosz. 

/ Az így vetett magvak némelyike jó földbe talált esni. Jézus- 
nak nemcsak hallgatói, hanem segítő társai is akadtak. A nép 

vak vezetőinek az így megindult mozgalom nem tetszett. Jézust 
először cáfolgatni, azután üldözni kezdték és végül keresztfára 


feszítették. De a Jézus tanításai mégsem haltak meg. Az emberiség 


történelmének utolsó kétezer esztendeje mindíg csak közeledett a 
Jézus tanításainak megvalósítása felé, azoknak igazságát ma inkább 


i 


érti és érzi, mint ezelőtt értette, de megvalósításától még nagyon 


messze van. 

Azoknak elhangzása óta e tanítások nemhogy vesztettek volna 
erejükből és értékükből, hanem folyton erősödtek. Ott voltak az 
emberiség kétezer esztendős történetében és azon uralkodtak, az 
emberek cselekedeteit irányították, csinálták magát a történelmet, 
átalakították a föld nagy részét, megváltoztatták az emberek ízlését, 
eljárásait és ott vannak ma is mindennapi életünkben, gondolko- 
zásunkban, itéleteinkben, és csaknem abszolut tekintéllyel irányítják 
cselekedeteinket, érzésünket és gondolatunkat. Erkölcsi fennségük- 
ben csaknem az örökkévalóság jellegét viselik magukon, szemben 
mindazzal ami ezeken kívül még az emberi lelket érdekli, legyen 
az bármilyen fontos gazdasági, politikai, egészségi vagy tudo- 
mányos kérdés. 

A theológiai gondolkozásnak épen napjainkban legfontosabb, 
legáltalánosabb és legdivatosabb kérdése az, hogy ki volt az a 
Jézus, aki tanításaival e nagy lelki, szellemi vagy erkölcsi mozgal- 
mat megindította. Tán az egész tizenkilencedik század theologiai 
gondolkozóit e kérdés foglalkoztatta első sorban, de az: utóbbi két 
évtized csaknem kizárólag ezzel foglalkozott és foglalkozik. És a 
kérdés ma nem dogmatikus vita, hanem komoly, tudományos, 
érvekkel bizonyított, tapasztalatokon, megfigyeléseken, következte- 
téseken alapuló és így meggyőző kutatás, mely pozitiv eredmények- 
ben nyilvánul meg legalább azok számára, akik nem menekülnek 
a bizonyítás elől a vakhit vagy a tekintély légváraiba, hová ember- 
nek bejutnia nem lehet. A kérdés feltevése ma tehát nem arra az 
emberi gyarlóságra vall, hogy a Jézus tanításait nem értjük és így 
tekintélyt keresnünk a kérdésben, hogy ki volt Jézus és az erre 
adoti válasszal fedezetet magunknak, hogy miért hirdetjük a Jézus 
tanításait. Hanem a cél tudományos és minket csak azért érdekel- 
het, mert a Mester helyes megismerése, a tanítások helyes meg- 
ismerését is elősegíti. 

Maga a kérdés nem új, hanem ott volt a kereszténység tör- 
ténelmében állandóan. Felvetődött a reformáció korában és szülte 


tötllvunő 

a Socinianus és unitárius mozgalmat. Ott volt a negyedik század 
vitáiban és szülte az úgynevezett egyetemes zsinatok, különösen a 
niceai zsinat határozatait. Ott volt a zsidó-keresztény és pogány- 
keresztény gondolkozásban és létrehozta az úgynevezett páli leve- 
lek, közönségés levelek, a negyedik evangelium és jánosi levelek 
theologiai felfogásait. Ott volt maguknak az apostoloknak és köve- 
tőiknek lelkében és kifejezést nyert az úgynevezett synoptikus 
evangeliumokban. Azonban mindezek a feleletek csak az illető kor- 
nak, zsinatnak, követőnek vagy tanítványnak nézetét tárja elénk" 
A mai tudományos gondolkozás ezekkel nem elégszik meg, hanem 
egyenesen azt akarja megérteni, hogy Jézus minek és kinek tartotta 
magát és így a Jézus öntudatának kikutatására vállalkozik tudomác- 
nyos módszereivel. 

Én is ez előadással ilyen nézőpontból akarok foglalkozni a 
kérdéssel, hogy ki volt Jézus. Távol van tehát tőlem minden dog- 
matikus felfogás és felekezetieskedés és még távolabb az, hogy 
valakinek egyéni hitét akarjam megdönteni. Célom csak az, hogy 
a kérdésről egyen-egyen gondolkozzunk, elmélkedjünk, mert meg- 
győződésem, hogy egyéni gondolkozás nélkül mindenkinek hite 
csak előítélet és elfogultság, mely az értelmes ember méltóságával 
nem egyezik meg. 

A Jézus öntudatába, valamint bármely öntudatba beletekinteni 
csak közvetített uton lehet. Az öntudatnak meg kell nyilvánulnia, 
kifejezésre kell jutnia valamelyes alakban, hogy az szemlélhető 
legyen. A Jézus öntudata az ő tanításaiban nyilvánult meg s ha e 
megnyilvánulásban nagyot, szépet vagy igazat látunk, úgy az ő 
lelke volt nagy, szép és igaz. E tanítások a három első evangelium- 
ban találhatók meg legfőképen, amelyeket éppen azért neveznek 
synoptikus evangeliumoknak, mert meglehetős egyformában és 
csaknem azonos tartalmú tanításokat közölnek magától Jézustól. E 
tanítások színvonala olyan magas, hogy az íróktól nem származ- 
hattak, mert nagy ellentétet mutatnak azon részekkel szemben, a 
miket az írók a saját gondolkozásukból, vagy csak másoktól tol- 
dottak műveikbe. Így kérdésünkre is, hogy ki volt Jézus, nem nagy 
világosságot vetnek azok a részek, amelyek azt tárgyalják, hogy 
mások kinek tartották Jézust; hanem inkább ott kell keresnünk a 
feleletet, ahol Jézus maga mondja magát valaminek. A dolog ter- 
:mészetéből is önkényt érthető, hogy minden szót és minden mon- 


dást, amit a synoptikus írók Jézussal elmondatnak, nem tekinthe- 
1 és 

tünk feltétlenül hitelesnek és épen a hitelesek kiválasztásában kell 
igénybevennünk minden tudást és eszközt, amelyet az emberi érte- 
lem kitalál és célravezetőnek elfogadhat. Ugyanis az öntudat meg- 
nyilvánulását még közönséges dolgokban is félreérthetik, egyénileg 
foghatják fel s annak leírásánál az író beviheti a saját fogalmát és 
szavait, sőt céljait ís. Mennyivel könnyebben megtörténhet ez egy 
nagy lélek megnyilvánulásánál, melyet átérteni is sokkal nehezebb! 
Jézus maga is sokszor panaszkodik, hogy őt nem értik meg s 
igyekszik magát megmagyarázni még tanítványai előtt is. 

Jézus magát a legtöbb alkalommal és legszivesebben az ember 
fiának nevezte. Sajátságos jelenség, de mindenesetre fontos és jel- 
lemző, hogy azon számos mondásban, melyben e kifejezés elő- 
fordul, mindíg csak Jézus nevezi magát ember fiának és más senki, 
valamint az is, hogy Jézus mást senkit sem nevez ember fiának, 
hanem csak saját magát. Mások nevezhetik őt más néven, tarthatják 
prófétának, Illyésnek, Jeremiásnak, a Dáviu fiának, felkentnek, 
Krisztusnak, Messiásnak, királynak, Isten fiának stb., ő azonban 
sohasem nevezi magát másnak mint ember fiának, vagy pedig e 
nevet a személyes névmás alakjaival helyettesítve. Egy másik igen 
fontos jelenség az, hogy Jézus az ember fia kifejezés használatába 
mintegy beleszokott. Tanításai kezdetén nem használja gyakran. 
Szereplésének első felében csak ritkán használja e kifejezést, any- 
nyira, hogy kérdésessé teszi, hogy vajjon nemcsak a későbbi gya- 
kori használat szuggerálta-e az íróknak, hogy azt a Jézus korábbi 
tanításaiba is belevigyék. Az evangeliumok némelyike épen a 
személyes névmást is teszi az ember fia helyett. De szereplésének 
vége felé e kifejezés használata mind gyakoribb, söt csaknem 
kizárólagos lesz. Gondolatom szerint, ha megakarunk felelni a 
nehéz kérdésre, hogy ki volt Jézus, vagy legalább, hogy ő magát kinek 
tartotta, úgy az ember fia kifejezésről kell kikutatnunk, hogy a 
Jézus tudatában annak milyen jelentése lehetett és miért vált az 
neki kedvenc kifejezésévé. E kérdés körül ma már egész nagy 
irodalom áll az érdeklődők rendelkezésére, sajnos azonban, nem 
magyar nyelven. 

Az ember fia kifejezés a Jézus korában nem volt új, azt nem 
Jézus találta ki. Az a körülmény, hogy Jézus gyakran használta, 
de annak magyarázásába nem kezdett, sem tanítványai annak 
jelentését nem kérdezték meg tőle vagy legalább az evangeliumok 
ilyen nagy fontosságú dologról egyáltalán említést sem tesznek, 


; 


ű 


; 

azt látszik bizonyítani, hogy Jézus idejében e kifejezés közkeletű 
volt s jelentését a Jézus hallgatói ismerték. Az ótestamentumi iro- 
dalomban e kifejezés már ismeretes és eredeti jelentésében embert 
jelentett. Így a nyolcadik zsoltár az kérdi: 
Micsoda az ember, hogy megemlékszel róla ? 
És az embernek fá, hogy gondod van reá. 
A Mózes 4. könyve az embert éppen e szavakkal állítja 
szembe Istennel: Nem ember az Isten, hogy hazudjék és nem em- 
bernek fia, hogy megváltozzék. Így használja a Jób könyve (16. 
ENSSSZOSEOJNÉSr Ézsaiás 451. 42) is. 
Ez eredeti jelentés azonban már az ótestamentumban némi 
változást is mutat. Istennek angyalai rendesen ember alakot ölte- 
nek, amikor emberekkel érintkeznek és az apokalyptikus irodalom - 
ban az ilyen isteni megbízatást teljesítő lény ember fiának van 
elnevezve. Ezékielt Isten mindíg ember fiának szólítja és így adja 
neki tudtára a maga akaratát. Ez értelemben tehát az ember fia 
már több volt az embernél, mert isteni megbízatást kapott embert 
jelentett. Így a zsidónyelv használatban éppen nem a gyenge és 
gyarló embert jelentette Istennel szemben, hanem olyan embert, 
aki Isten akaratát teljesíti. 
; A zsidók által várt Messiás is ilyen Isten akaratát teljesítő, 
Isten lelkétől áthatott és Istentől nyert hatalommal eljövendő lény 
volt s így lehetetlen volt, hogy neki is ne adják a nyelvtudatban 
meglevő ,ember fia" elnevezését. A Dániel és Énok könyvében a 
Messiást tényleg ember fiának is nevezik, ki az Isten országát 
megalapítja e földön. Most már tehát az a kérdés, hogy vajjon 
Jézus, ki az ótestamentumi irodalmat ismerte és többször magyarázta, 
azonosította-e magát e Messiással és azért nevezte ember fiának? 

A synoptikus evangéliumok mindenike megőrizett egy jelene- 
tet a Jézus életéből, amely e kérdéssel szoros összefüggésben van 
és a Jézus öntudatára e kérdésben világot vet. Talán éppen ma," 
de mindenesetre a husvétot megelőző hetekben 1881 éve annak, 
hogy Jézus tanítványaival együtt elment Kapernaumtól északra 
Caesarea Filippi falvaiba, amely vidéken felyül már tudomásunk 
szerint nem is járt. A három evangélium szerint , útközben meg- 
kérdé az ő tanítványait, mondván nekik: Kinek mondanak engem 
az emberek? Ők pedig felelének: Keresztelő Jánosnak; és néme- 
lyek Ilyésnek, némelyek pedig egynek a próféták közűl. És ő 

t Ez előadás a husyét előtti hetekben tartatott. 

monda nékik: Ti pedig kinek mondatok engem? Felelvén pedig 


hogy senkinek se szóljanak felőle. És kezdé őket tanítani, hogy az 
ember fiának sokat kell szenvedni és megvettetni a vénektől és a 


főpapoktól és írástudóktól és megöletni, és harmadnapra feltá- 


madni." Ez a Márk leírása, mely legrövidebb s mellyel Lukáks is 
általában megegyezik. Csak Máté színezi ki a dolgot kissé éleseb- 
ben. De mindhárom tudósítás szerint Jézus feltette a kérdést és 
az erre adott feleletek is nagyjában azonosak. Nincs tehát semmi 


4 
Péter, monda neki: Te vagy a Krisztus." És rájok parancsola, 


llszzsó 


okunk arra, hogy e jelenetet megtörtént eseménynek ne tekintsük. 


Milyen világot vet ez esemény a Jézus öntudatára? Miért tette fel 
a kérdést tanítványainak ? Azért, mert a kérdés Jézust is érdekelte, 
mert maga is kiváncsi volt reá s mert maga sem tudta, hogy má- 
sok és a tanítványok milyen feleletet adnak a kérdésre. Nehány 
nappal, vagy legfennebb pár héttel a nagy péntek előtt, amelyen 
keresztre feszítették, tehát Jézus még sohasem tanította volt tanít- 
ványainak azt, hogy ő kicsoda, vagy hogy ő a Messiás. Jézus itt 
nem leckét kérdez tanítványaitól, amelyet ő már nekik azelőtt taní- 
tott s most csak kikérdez, hanem információt kér tőlük a mások 
véleményéről és azután az ők véleményét is megkérdi. A Márk és 
Lukács leírása szerint Jézust magát is meglepte a Péter által adott 
felelet, attól meg is ijed és megparancsolja a tanítványoknak, hogy 
senkinek se szóljanak felőle. E tiltó parancs kiadását a Máté evan- 
géliuma is elismeri. Mit jelent e tiltú parancs? Semmiesetre sem 
azt, hogy a Jézus belső tudatában a Péter felelete merő ellent- 
mondásra talált. Mert ekkor Jézus nyiltan megmondotta volna, 
hogy : tévedsz Péter, mert én nem vagyok a Messiás. De azt sem 
jelentheti, hogy Jézus igazat adott Péternek. Sőt éppen azzal szem- 
ben foglal állást és mondja tanítványainak, hogy az ember fiának 
sokat kell szenvednie, megvettetnie a vénektől és a főpapoktól éS 
írástudóktól és megöletnie és harmadnapra feltámadnia. 

Kétségtelen, hogy az az általájos emberi gyarlóság, mely a 
megtörtént dolgot szereti előre megmondottnak és előre látottnak 
tüntetni fel, a Márk rövid leírásába is vitt be idegen elemeket. 
Ilyen post eventum, vagyis utólagos jóslásnak kell tekintenünk 
tán a megöletést ís, de mindenesetre a harmadnapi "feltámadást. 
De a megvettetésről és szenvedésről szóló tanítást valóban elmon- 
dottnak vehetjük, mert azokat Jézus többi tanításaiban is megta- 
láljuk. Sőt a vének, t. i. synhedristák, főpapok és írástidók is 
benne lehettek Jézusnak ekkor mondott szavaiban. 

A Márk rövid, de valószínűleg legrégibb, leghitelesebb és 
legmegbízhatóbb leírása pontos részletezéssel még azt is elmondja, 
hogy Jézus e tanítást nyilván mondotta és az a nagyratörő Péter- 
nek nem tetszett, Jézust félrehívta magához és megdorgálta. Jegyez- 
zük meg jól: Péter Jézust megdorgálta, kit csak azelőtt az ő híres 
vallomásával Messiásnak mondott. Miért? Nyilván azért, mert Jézus 
nem fogadta el a Messiás nevet s így nem támogatta az ő nagyra- 
vágyó ötletét. , És ő megfordulván és az ő tanítványaira tekintvén, 
megfeddé Pétert, mondván: Távozz tőlem Sátán, mert nem gon- 
dolsz az Isten dolgaira, hanem az emberi dolgokra. 

E rövid, klasszikus tárgyilagossággal előadott és meghitt 
közvetlenségről tanuskodó előadás a Márk egész leírása iránt olyan 
bizodalmat kelt fel, hogy az ember alig tud megszabadnini a ki- 
sértéstől, hogy nála ne csak a megöletést, hanem még a harmad- 
napi feltámadást is ne vegye Jézustól származónak. Pedig úgy 
ezek, mint az ezek után következő kereszt felvevés csak a Jézus 
halála utáni suggestio által kerülhetlek a Jézus szavai közé. Ter- 
mészetes, hogy az egész jelenettel nem vagyunk a feltétlen bizo- 
nyosság, hanem csak a valószínüség birodalmában, mint csaknem 
minden egyéb tudásunkkal. De e valószínüség azt mutatja, hogy 
Jézus az ő Messiásságát nem tanította és még tanítványai gondo- 
latából is ki akarta írtani azt, hogy őt a zsidók által várt politikai 
vagy nemzeti Messiással azonosítsák. 

Azonban a Jézus többi tanításaiból tudjuk, hogy ő az Isten 
országának közeli eljövetelét hírdette, abban nemcsak hitt, hanem 
meg volt győződve arról, hogy ez ország eljövetelében Isten neki 
különös szerepet adott és éppen őt tette első hírdetőjévé és meg- 
alapítójává. Miért nem tartotta és miért nem hírdette tehát magáról 
nyíltan, hogy ő a Messiás ? Gondolatom szerint e kérdésre adható 
helyes feleletben tudjuk megoldani, hogy ki volt Jézus és miért nem 
nevezte magát Messiásnak, hanem inkább emberfiának. 

Jézus a zsidóknak a Messiásról alkotott és már megcsonto- 
sodott felfogását nem osztotta, hanem mint egyéb fogalmaikba, úgy 
ebbe is új és mélyebb jelentést vitt be. Erre szintén egyenes bizo- 
nyítékot találunk a Jézus tanításaiban. Kora a Messiást a Dávid 
fiának tartotta, Jézus ellenben az írástudókkal folytatott beszélgeté- 
sében vagy vitájában mindhárom synoptikus szerint a maga néze- 
tét szembeállította az írástudókéval és szokása szerint a szentírás- 
sal bizonyította is. Bizonyítása szerint maga Dávid nevezte a Mes- 

siást urának; mimódon fia hát neki? És Márk szerint ,a nagy 
sokaság örömest hallgatja vala őt" (12. 35. s köv. II. 20. 41—44; 
Máté 22. 41—46). Kora felfogása szerint a Messiásnak azért kel- 
lett a világra jönnie, hogy azon uralkodjék: a Jézus felfogása sze- 
rint az embernek fia nem azért jött a világra, hogy neki szolgál- 
janak, hanem hogy ő szolgáljon és adja életét váltságul azokért 
(Márk 9. 35 ; 10. 44—45; Máté 20. 20—23; Lukács 22. 27). 

Jézus magát az ő lelkében Messiásnak tartotta, amennyiben 
életét az Isten országának megalapítására szentelte. E célra vette 
maga mellé tanítvanyait is és hitte, hogy munkája teljessé is lesz. 
Istenében és a maga meggyőződésében annyira hitt, hogy mikor e 
földi élet önzésén és közönyösségén terveit megtörve látta, söt 
érezte, hogy neki is éppen úgy el kell vesznie, mint előtte a többi 
emberfiának, ki az Isten országát munkálta: reménységét ő is az 
Isten hatalmába vetette és hírdette, hogy ,az ég és a föld elmúl- 
nak, de az én beszédeim semmiképen el nem mulnak (Lukács 21. 
37. V. ö. Máté 5. 18; 24. 34—36). 

Így az ember fia és a Messiás a Jézus tudatában nem volt 
két különálló és egymástól eltérő fogalom. Ezért vallatásánál, mikor 
a főpap a Márk rövid előadása szerint megkérdezte őt : , Te vagy-e 
a Krisztus, az áldott Isten fia?" Jézus így felelt: ,Én vagyok. És 
meglátjátok majd az embernek fiát ülni a hatalomnak jobbján és 
eljőni az ég felhőivel". (14. 61—62.) Nézete csak a Messiás fogalma 
körének meghatározásában tért el korának felfogásától. Ő a Mes- 
siást általános emberi Messiásnak tekintette, de nem külső politikai 
hatalom megteremtőjének, hanem az erkölcsi világ, az Isten országa, 
megalapítójának. Ez értelemben magát Messiásnak tekintette, de a 
fogalomzavar kikerülése végett nem nevezte annak, sőt tanítványai- 
nak is megtiltotta, hogy őt Messiásnak nevezzék. Inkább választotta 
tehát magának az emberfia nevet, mely az ő nézete szerint jobban 
kifejezte az ő szerepét és hivatását az emberek között. E névvel 
emberi voltát akarta hangsúlyozni, de nem gyarlóságát és gyenge- 
ségét Istennel szemben, amint ezt némelyek értelmezni akarják, 
hanem éppen azt a hatalmat és méltóságot, mely már a nyolcadik 
zsoltár gyönyörű mondásában is ki van fejezve : Mikor látom egeidet, 
a te ujjaidnak munkáját, a holdat és a csillagokat, amelyeket terem- 
tettél : Micsoda az ember, mondom, hogy megemlékezel róla és az 
embernek fia, hogy gondod van reá. Hiszen kevéssel tetted őt 
kissebbé az Istennél és dicsőséggel és tisztességgel megkoronáztad 

őt! Úrrá tetted őt kezeid munkáin, mindent lábai alá vetettél. 
E hatalom és méltóság vagy dicsőség és tisztesség a Jézus tuda- 
tában még hagyobb lehetett, mint a zsoltáríróéban, mert az Jézus- 
nál nemcsak a külső világra, hanem a belső, lelki és erkölcsi 
világra is kiterjedt olyan intenziv mértékben, amilyenről a zsoltár- 
írónak aligha volt fogalma. Ez értelemben az ember fiának nem- 
csak arra van hatalma, hogy a szombatot helyesen értelmezze, 
vagyis ura legyen a szombatnak (Márk 2. 28), hanem arra is, hogy 
a bűnöket megbocsássa e föidön (Márk 2. 10; Lukács 5. 24 ; Máté 
9. 6). E méltóság és hatalom nem a külső világi fényben és tekin- 
télyben nyilvánúl meg a Jézus személyét illetőleg, hanem erkölcsi 
 fenségben. E földön az ember fiának sokat kell szenvednie és meg- 
vettetnie, nincs fejét hova lehajtania (Lukács 9. 58; Máté 8. 20), 
sőt tán életét is el kell veszítnie (Márk 9. 31), az erkölcsi világban 
azonban ő a gazda (Luk. 13. 25), ki beereszt, vagy kirekeszt, ő a 
biró, ki eljő az ő dicsőségében és beül az ő dicsőségének királyi 
székébe (Máté 25. 31) és elválasztja a népeket egymástól, miként 
a pásztor elválasztja a juhokat a kecskéktől és vallást tesz Isten 
előttsaztemberekről (Mátk 8. 38; Lukács 9. 26; 12. 9; Máté 10. 
33). Ellene mondani olyan nagy bűn, hogy annál nagyobb csak a 
szent lélek káromlása lehet (Márk 3. 29; Lukács 12. 10; Máté 
12. 31—32). 

Így az ember fia a Jézus tudatában azonos volt a Messiás- 
sal, de nem külső világi értelemben, hanem belső, lelki és erköicsi 
értelemben. Ő volt a Messiás, aki megalapította az Isten országát 
és azon uralkodni is fog a világ végezetéig, amig t. i. Isten fog 
uralkodni ember fölött. De ennek idejéről senki semmit sem tud, 
sem az égben az angyalok, sem a fiu, hanem csak az Atya. 
(Márk 13. 32.) 


A hit lelki alapjai. 


Írta: Dr. György János. 


Mi az általános lelki oka a különböző műveltségű és fajú em- . 


berek között a lényeges vonásaiban egyező vallásos hitnek? Mi 


lehet az ember és a külvilág természetében az az erő, amely a csak 


ötig számlálni képes sarkvidéki eszkimótól fel a művelt társadalom 
legmagasabban szárnyaló nagy szelleméig minden embert bizonyos 
természetfölötti lény vagy lények elismerésére sarkal? Vajjon merő 
képzelődés, vak tudatlanság, a természeti világ pusztító hatalmai 
miatt keletkező ideges félelem-e az, ami az elmét, az érzelmet em- 
berfölötti lelki hatalmak teremtésére készteti? Az egyebekben any- 
nyira okos és gyakorlatias görögöknél és rómaiaknál az elmének 
csak oktalan, játszi elkalandozása lett volna-e az a gazdag mitho- 
logia, amely minden természeti és emberi erőt és tehetséget egy- 
egy istenség alakjában személyesített? Az emberi sors kormány- 
kerekét forgató Fortuna, a harc ügyét intéző Mars, a szivek szerelme 
fölött uralkodó Venus és a görög-római pantheon annyi más kisebb- 
nagyobb istene csak a költészet és képzőművészet által saját céljaik 
szolgálatára alkotott költött lények voltak-e? A józan üzleties ész- 
járásukról híres és a takarékosságban az önsanyargató fösvénységig 
menő kinaiak valami képzelgős babonának és megmagyarázhatlan 
vesztegetési vágynak hódolnának akkor, amikor elhalt őseik, nagy 
embereik szellemeit évente kétszer dús lakomával traktálják ? A prak- 
tikus okosságukról közmondásos angolokat valami oktalan és cél- 
talan mámor lepte meg akkor, amikor óriási munka és pénzáldo- 
zatok árán tucatszámra építették a hatalmasnál hatalmasabb székes- 
egyházakat? Midőn a vallásos képzelet, Madách módjára, iminden 
országban, minden égöv alatt lelkes személyben szemléli a világ 
jó és rossz erőit kormányzó hatalmat, midőn a jót, a tökéletessé- 
get Istenben, a gonoszat, a kinzó fogyatkozást az ördögben sze- 
mélyesíti:; vajjon akkor teljesen alaptalanúl ruház-e fel személyes 

. természettel oly valóságokat, amelyek ilyen jelleggel tényleg nem 
bírnak ? 

Napjainkban szaporodó számmal vannak oly okos, bölcs és 
becsületes emberek, akik ezekre és hasonló kérdésekre határozott 
igennel felelnek. Igen sajátságor, hogy azok, akik a vallásos hit 
okszerű jogosúltságát eképen tagadják, legsűrűbben a Darwin fej- 
lődési elméletére hivatkoznak bizonyítékul. Azt mondják : az ember 
állatból fejlődött emberré, s minthogy az állat életében a vallás 
szerepének semmi jelentős nyomára nem találunk, az emberre nézve 
sincsen a vallásnak semmi komoly jelentősége ; és ha a vallás mégis 
oly nagy szerepet játszott a történelemben, ez csak az emberek 
gonoszságának tulajdonítható: a gyöngék és együgyűek fölött ural- 
kodó erősek és okosak egy hatalomban végtelen s haragjában ellen- 
állhatlan Istent gondoltak ki az uralmuk alatt nyögő szerencsétle- 
nek rémítésére és saját hatalmuk szilárdítására. 

Az ily gondolkozásúaknak a fejlődési tanra való hivatkozása, 
annak az igazolása végett, hogy a vallásos hit az emberben nem 
őseredeti és nem lényeges tulajdon, hanem csak az emberi nem 
éretlenségének ártalmas fattyuhajtása, azért sajátságos, mert ép az 
emberi nem fejletlen korában találjuk föl a vallásos érzés legna- 
gyobb erejét. Sőt elmondhatjuk, hogy éppen a vallás az, ami a 
kezdetleges embert az állattól leginkább megkülönbözteti. Mert hisz 
egyes állatok, mint példáúl a hangyák, méhek, majmok a társas 
munka és együttélés művészetében, szándékaiknak egymással való 
közlésében, egyéni ügyességben gyakran fölülmúlják a vad embert. 
Annak azonban még soha senki semmi nyomát nem találta, hogy 
bármely állat is fogalommal bírna természetfölötti iényekről. Azért 
a fejlődési elmélet alapigazságainak teljes felforgatását vonja magá- 
val az a tan, amely szerint a fejlődésben az embert az állatnál 
különbbé tevő egyik leglényegesebb emberi tulajdonság, a vallási 
képesség csupán az emberiség gyermekkori ábrándozásának a ká- 
rászéletű szüleménye. Mert ha azt mondjuk, hogy az emberi nem 
értelmi fejlődése a vallásos hitet fejlesztés helyett lassanként kikü- 
szöböli: akkor ugyanannyi, sőt nagyobb joggal, azt is kell állíta- 
nunk, hogy értelmi fejlődésünk idővel megsemmisíti akarati és okos- 
kodási képességeinket. Különös hát, hogy az állításukban foglalt 
végzetes ellentmondás dacára is, a vallás fölösleges, sőt veszélyes 
voltát sokan hírdetik. Nehány évvel ezelőtt példáúl az amerikai 
Starbuck ezen kérdésére: , Mit jelent Önre nézve a vallás? — 

többek között ezt a feleletet kapta egy különben értelmes jenkitől: . 
, Azok az emberek, akik templomba nem járnak és semmi vallásos 
meggyőződéssel nem bírnak, a legjobbak. Könyörgés, himnuszok 
éneklése, prédikálás ártalmasak: — arra tanítanak, hogy valami 
természetfölötti hatalomra támaszkodjunk, holott önmagunkra kell 
támaszkodnunk. Én az Isten nem hivésében az önmérséklet erényét 
gyakorlom. Az isten-eszme tudatlanságban, félelemben, s a termé- 
szet ismeretének általános hiányában fogamzott". , Amint életkorunk 
lejárt, kímúlunk: — halhatatlanság sem létezik sehol." 


Ha a vallásnak ekként való megítélése, már tisztán fejlődés- 


tani szempontból is, merő képtelenség, akkor miként alkothat arról 
ilyen ítéletet imént idézett emberünk, egy 67 éves öreg bácsi, aki- 
nek 45 évi üzleti foglalkozás nyújtott bő alkalmat igen sok ember 
közeli megismerésére ? 

E kérdésre két irányban kell felelet után kutatnunk. A vallás 


tekintélye hiányának az okát megtalálhatjuk egyfelől a vallásnak 


válságos elértéktelenedésében és megtalálhatjuk másfelől emberünk 
lelki szegénységében. 


Emberünk, aki — úgy látszik — az evangéliumokban annyit 


ócsárolt képmutató farizeusckhoz és írástudókhoz hasonló vallásos 
emberek között élt, ezt a vallomást teszi : , Úgy találom, hogy azok 
a legvallásosabb és legbuzgóbb emberek, akik a legkevésbé egye- 
neslelkű és erkö.csös emberek". Hasonló vallomást nálunk is nem 
egy vidékről tehetnének a tapasztaltak. Hisz önkényt is érthető az, 
hogy oly emberek érezhetik a legélénkebben valami természetfölötti, 
valami megváltó segítség szűkségét, akiket a legsúlyosabban, a leg- 
mélyebbre nyom alá a bűn terhe. Ámde a vallás hitelét nem ez a 
jelenség ássa alá, hanem magának a vallásnak olyan megromlása, 
amely a vallásosság és erkölcsösség közötti ellentét fenntartására 
nemcsak teret, de néha egyenesen példát is ad. 

Azok az óriási áldozatok, melyeket a vallásos hit ápolására 
szolgáló papi rend ellátására állam és társadalom bőkezűen hoz 
meg; az a nagy lelkesedés, amellyel minden korban és minden 
országban a legnagyobb művészek vetekedtek nagy vallási esemé- 
nyek méltó megörökítésében, keresztény hitünk alapítója élettörté- 
nete nagy mozzanatainak a drámai szemléltetésében; az az odaadó 
munka, amellyel a hit fontosságának hirdetésére annyi monumen- 
tális templomot emeltek a buzgó lelkek; a Jézus nevének az a 
varázshatalma, melynek tiszteletére a világ legtisztesebb uralkodói 

is gyalog, levett kalappal, az alattvalók tarka tömegébe vegyülve 
indúlnak körmenetre: mind-mind azt a mindenekfölött álló jelen- 
tőséget akarják foghatóvá tenni, amelyet mindannyiunknak tulajdo- 
nítanunk kell a Jézus által eme két tételben összefoglalt vallásunk- 
nak: Szeresd az Istent teljes lelkedből és szeresd felebarátodat, 
mint önmagadat. Ha azonban keresztény hitünknek e vasárnapi 
oldalával szemben, annak hétköznapi alkalmazását keressük, akkor 
keserű fájdalommal kell szemlélnünk ünnepélyes órákban követke- 
zetes egyöntetűséggel vallott hitünknek tetteinkkel való következe- 
tes meghazudtolását. Keresztény hitéletünknek e visszásságai talán 
éppen azokban az emberekben váltak a legkirívóbbakká, akiket 
sorsuk akár vallási, akár világi téren, vezető és példaadó polcra 
állított. E visszásságok aztán szintúgy csábítják a jellemben selej- 
tesebb egyéneket arra, hogy amig jelentéktelen külsőségekben kifo- 
gástalanúl vallásosaknak igyekeznek föltünni: addig minden jelen- 
tős ügyben a vallás ellenkező parancsaira való minden tekintet és 
felebarátaikkal szemben tanusított minden könyörület és szeretet 
nélkül törnek mások érdekeinek a feláldozásával a saját kapzsi 
vagyoni és hatalmi vágyaik kielégítésére. 

Kereszténységünk e rettenetes fogyatkozásaiból következik az, 
hogy, miként Tolsztoj, részint éppen azok az emberek kelnek ki 
a legélesebben a keresztény hitnek ma élő romlott alakja ellen, 
akik a vallás ügyét leginkább szivükön hordják, akiknek az erkölcsi 
ítélete a legmegbízhatóbb, és akik a legmélyebb vallási belátással 
birnak. 

A valóságos vagy csak látszólagos vallástalanság másik oka 
már nem annyira a hit egyházi és világi gyakorlatának általános 
tökéletlenségében ; hanem inkább a hitetlen személy egyéni termé- 
szetében keresendő. Vannak ugyanis emberek, akik oly természetes, 
hogy ne mondjuk állati, életet élnek, amely vallásos eszmékkel 
való foglalkozásra alkalmat nekik sohasem enged. Imént idézett 
emberünk önmagáról így nyilatkozik: ,Nagyon élvezem a termé- 
szetet, különösen szép időben . . . Vasárnaponként ki szoktam rán- 
dulni vidékre, 10—12 angol mértföld távolságra . . . Templomba 
sohasem megyek; de előadásokat, ha jók, hallgatok. Minden gon- 
dolatom és elmélyedésem vidám és természetes, mert kétkedés meg 
félelem helyett úgy látom a dolgokat, amint vannak; mert igyek- 
szem környezetemhez alkalmazkodni. Ezt tekintem én a legmélyebb 
törvénynek! Az ember haladó állat" . 

Ez utóbbi jól ismert ítéletében talán csakugyan igaza lenne 
emberünknek, ha hit dolgában mindenki úgy állana, mint ő. Ha- 


nem oly állapotban elképzelhetlen volna az az erkölcsi haladás, 


amelyben pedig a mi hitetlenünk is hiszen. Valóban megtoghatat- 
lan a vallástalan embereknek az az elmeállapota, amelynélfogva a 
bűnt az ember természetrajzához tartozó rosznak ismerve s a ma- 
gaviselet legfőbb szabályául a környezethez való gépies alkalmaz- 
kodást tekintve, mégis legyőzhetőnek vélik a bűnt. Itten szereplő 
materiálistánk azt mondja: ,Nekem úgy tűnik föl, hogy a bűn a 
még eléggé elő nem haladott ember fejlődésével járó esetleges 


föltétel, — egy betegség. A fölötte való tépelődés csak sulyosbítja 


a betegséget. Azt kell gondolnunk, hogy egy millió év mulva a 
méltányosság, igazság, szellemi és anyagi jó rend annyira meg 
lesz szervezve és állapítva, hogy a gonoszságról, vagy bűnről 
senkinek sem lesz képzete". De vajjon mi fogja a bünt, az er- 


kölcsiségnek ezt a betegségét kiírtani? Semmiesetre sem az a . 
gondolkozás, amely a dolgokat elfogadja, helyesli úgy, amint azok 
vannak; mert ez elfogadva a bűnöket is úgy, amint azok vannak, 


az erkölcsi rosszat nemhogy visszaszorítaná, hanem eddigi garázda 
uralmában még inkább megerősíti, állandósítja. Még kevésbbé 
fogja kiírtani a bűnt az a magaviselet, amelynek legmagasabb 
erkölcsi elve a környezethez való alkalmazkodás: a környezetben 
ugyanis rendkivül nagy teret foglalnak el a törvények által jogo- 
sakul elismert, az erkölcs által azonban föltétlenül kárhoztatott 
bűnök; s ha már most mi a környezethez alkalmazkodva ezekhez 
a bűnökhöz is alkalmazkodunk, akkor ahelyett hogy a hatáskö- 
rünkbe eső bűnöket saját erényeinkkel cseréltetnők föl, inkább 
magunk leszünk hallgatag vagy tevékeny részesei a környezetünk 
bűneinek. 

Elismerve tehát annyit, hogy léteznek földhöz ragadott lelkek, 
akik a vallás tárgyainak felfogására oly csekély lelki érzékenység- 
gel birnak, hogy a hit tárgyainak valóságát határozottan tagadni 


ad 


képesek. Mégis bizonyosra kell vennünk az ily emberek öncsaló- 


dását. Ez abból látható, hogy bár a hit legelemibb fogalmainak 
az igazságát is tagadják: mégis elismernek oly tényeket, amelyek 
ama szóval letagadott fogalmak hitét tettben föltételezik. Így pél- 
dául nagy részük elismeri az emberiség erkölcsi tökéletesbülését, 
ami pedig csak úgy képzelhető el, ha létezik Isten, aki az igazi 
erkölcsi jót a világ minden hálátlansága ellenében is jutalmazni, s 

a rossz feletti diadalában biztosítani képes. Azonkivül minden 
látszólag hitetlen ember hisz az élet jóságában, mert máskülönben 
azt elvetné magától. Az életnek ez a becse önmagától nem szár- 
mazhatik, mert hisz igen sok látszólag hitetlen ember életében 
több a fájdalom, mint az öröm. Amikor az ily emberek az élet- 
hez mégis ragaszkodnak, e tényökkel amellett tesznek bizonyságot, 
aki az őszinte hivők szerint az életnek örök forrása és örök érték- 
adója. 

Miután így már tisztába jöttünk azzal, hogy a hit valóban 
minden embernek lényeges emberi tulajdona : most visszatérhetünk 
első és főkérdésünkre, fölkeresendők azokat az okokat, amelyek 
a hivőben a hit alapjai. 

Mi van a külvilágban, és mi van az emberben, ami a hit- 
fogalmak keletkezését, fennmaradását és továbbfejlődését meg- 
okolja ? 

A gondolkozó elméjében kétséget nem szenved annak az 
igazsága, hogy a tudománynak mindaz a sok, eredményekben 
gazdag kutatása, amely korunkban a hit oszlopait világszerte meg- 
rendítette, valamikor ismét új, a régebbieknél sokkal nagyobbszerű, 
az emberi boldogságot sokkal inkább védő és támogató, rendít- 
hetien oszlopokat fog állítani a megrendültek helyébe. Ez újra 
épülő hitnek már is vannak vértanúi; de a jövőben még sokkal 
többnek és sokkal nagyobbaknak kell lenniök, hogy ez újjászüle- 
tendő hit is a régi üdvözítő hatalmával birhasson. S miként régen a 
Jézust követő vértanuk bizonyságtétele után majd szolgálatába sze- 
gődik ennek is a világi hatalom, az irodalom és művészet és miként 
mai hitünkéit, ennek tárgyait is az emberiség legmagasabb eszmé- 
nyeiként fogják dicsőiteni. 

Jól megfontolva ugyanis valami felfoghatatlan képtelenségnek 
látszik az, hogy a tudomány az okszerű hitnek bármily körülmé- 
nyek között is nem erősítésre, hanem gyöngítésére szolgálhasson. 
Nézzük csak e kérdést közelebbről! 

A tudomány az ő munkájával általában két fő irányzatot 
árul el. Részint boncolja, elemzi a laikus, a tudatlan szemléletében 
is felötlő tárgyakat és tényeket; részint pedig a már adott tárgya- 
kat és tényeket osztályozva, összehasonlítja, összegezi s azokból 
általános következtetéseket von. Előbbi az analizis, az elemzés 
utóbbi a szintézis, az általánosítás munkája. 

Nós, úgy az egyikre, mint a másikra vonatkozólag azt kell 

állítanunk, hogy a tudományos vizsgálat végső eredményei vallá- 
siak. Vegyük fel az elemzésnek bármely példáját és ez állításnak 
az igazsága felől mindjárt könnyen meggyőződhetünk. Mondjuk, 
hogy künn a szabadban egy növényt elemzünk természettudomá- 
nyilag. A fát szervi alkotóira bontjuk, s megkülönböztetjük az ő 
életmőködésében fő szerepet vivő gyökérzetet, törzset, ágazatot, 
levélzetet és igy tovább. Aztán keressük azokat a tényezőket, 
amelyek az egyes részeknek és az egész fának az életműködését 
megszabják. Majd boncoljuk az egyes részeket, előbb külső, az- 
itán meg belső vegyi összetétele és összetartása szerint. S mind 
e különböző kutatások minő következtetésekre fognak vezetni ? 
Nemde a fa életét és életműködését illetőleg az a legérdekesebb, 
legfontosabb kérdés, mi képezi magát a fának életét? Ám e kér- 
désre a tudomány utóvégre is csak azzal a ,föltevés"-sel bir 
válaszolni, hogy az Isten adománya. E felelet kiímondásáig a csSi- 
rázás, a fejlés folyamán, s tovább a növények és szerves lények 
keletkezésének történetén keresztűl talán földgolyónk, vagy éppen 
a mindenség alakulásának a határáig vezet vissza bennünket: itt 
azonban mégis csak kénytelen a hivő szavaival adni meg a kis 
kérdésre a nagyszerű felelet. 

Ismét, a fa életének mikéntjét illetőleg, nem az-e a legizga- 
tóbb tudnivaló, mi módon, minő hatalom sarkalására keringenek 
a fában az őt tápláló és növelő nedvek? Miért szivódik föl a 
fában a nedvesség a föld mélyéből 100—150 meterre, mikor álta- 
lában minden folyadék lefelé szokott folyni ? Miért van a fa nedv- 
szívó meg a hajszálcsöves edényeinek az a sajátságos szivó ké- 
pessége? Mi az az erő, mely a folyékony nedveket a szilárd 
farostok falához tapasztja, 

Miért tartanak össze maguk az egyes farészeknek a rostjai ? 
és a rostoknak az egyes sejtjei? Mi az a fa szilárdságát megadó 
erő ? Miért lehetetlen bár a legvékonyabb roston, s a legpontosabb 
összeillesztés dacára is visszaállítani az egyszer megszakított ere- 
deti összefüggést? 

Ki képes ezekre a kérdésekre más feleletet adni, mint amit 
a hit ad! 

r 5 miért van meg minden fának az ő határozott faji jellege ? 
Miért nem lesz a fűz vagy juharfa olyanná, mint a fenyő, és 
viszont ? Egyáltalán, mi az alak és mi a faji jelleg? Mi hozta 
létre a legelső fajokat? Ha mindezeket tudnók és tudhatnók, akkor 

ném létezne és nemi létezhetne Isten, mert az ember lenne min- 
denttudó és mindenható. Így azonban e talányok Isten létének 
hirdetői ! 

Miért birnak a fa részei az adott vegyi összetétellel? Miért 
alkotnak a fa vegyi elemei éppen szerves és miért nem alkotnak 
szervetlen vegyületet? Miért eredményez a vegyi elemek határo- 
zott egyesülési módja mindíg határozott testeket? Miért egyesül- 
nek bizonyos elemek mindíg csak bizonyos módon? Mi és minő 
eredetű az egyes elemeknek az a lényegbeli belső sajátsága, amely 
az ő külön jellegüket megadja? Miért nem képes az ember vegyi 
úton bár egyetlen élő sejtet előállítani ? 

Amint a természet tárgyainak és tüneményeinek ez az elemző 
vizsgálata lépten-nyomon Istenre utal bennünket: úgy Istenre uta 
az általánosító, összetevő vizsgálat is. 

Előbbi példánknál maradva, nézzük a fa helyét és szerepél 
a természetben! Képzeljük el a természetet fa nélkül! Fa hiányá- 
ban a madarak nagy részének nem lenne hol fészkelnie; az erdei 
vadaknak nem lenne hol lakniok; a fák gyümölcseiből táplálkozó 
állatoknak nem lenne miből élniök. S mit csinálna, kivált pedíg 
mit csinált volna eddig az ember fa nélkűl? Miből építette volna 
házait, miből készítette volna ipari eszközeit, járműveit, butorait? 

Még sokkal nagyobb sulya van a kérdésnek, ha fa helyett az 
egész növényvilágot vesszük. Mert világos az, hogy növényzet 
nélkül nemcsak emberek, de állatok sem létezhetnének. Honnan 
van az, hogy a külömböző lények létérdekei egymással ily bölcsen 
összeillenek? Honnan a világban az az okos rend, amely szerint 
a világban hemzsegő temérdek élő és élettelen lény egymás lét- 
érdekét kölcsönösen elősegíti ? 

Vak erő és holt anyag nem önthetett a világba ily nagyszerűen 
bölcs életet! Nem önthetett az emberéhez hasonló, korlátolt Hata- 
lom és bölcsesség sem; mert hisz az az okos élet az egész vég- 
telen mindenséget betölti. 

A tudományok tehát nem azért terjesztenek hitetlenséget, 
mintha a hittel maga a tudás ellenkeznék : hisz a tudomány minden- 
ben Isten teremtésének csodáival ismertet meg! Hanem hitetlenséget 
szit a tudomány azért, mert gyakran nem emlékezik meg saját 
szerény korlátairól, s ismeretünk mákszemnyi körébe balgán az 
egész világ ismeretét odaképzelve, végtelen gőg és önteltség érzetét 
ébreszti. 

Hitetlenséget szít a tudomány gyakran azért is, mert nemcsak 
saját korlátait feledi, de nem vet számot saját létének, a természeti 
világ megismerésének a föltételeivel! Pedig semmi sem bizonyit 
ékesebben a hit igazságai mellett, mint éppen a megismerés föl- 
tételeinek a számbavétele. Mert a legcsökönyösebb anyagelvű ember- 
nek is el kell ismernie annyit, hogy a tárgyak fölismerése, a dolgok 
alkotó részeinek a vizsgálata oly értelmi munka, amely az értelem- 
mel nem bíró tárgyakban értelemmel fölfogható jelenségeket, viszo- 


nyokot észlel. Megismerésben az ismerés tárgya enged az ismerő 


értelemnek. Jobban mondva az értelem belehatol a tárgyba és 
abban értelmes adatokat fedez föl. Ha értelmünk nem lenne annyira 
véges és korlátolt: akkor talán képesek lennénk a megismerés 


által az anyagi dolgokat szellemileg annyira fölemészteni, hogy a. 
dolog egészen értelmi, szellemi lényegűvé alakúlna. Annyi azonban 


most is kétségtelen, hogy amily mértékben kutató szellemünk egy 
tárgy alkatába behatolni képes, épp oly mértékben tesz az tanusá- 
got abban a tárgyban valamely értelmi, szellemi alkotásról. Azt 
föltételezni ugyanis, hogy a természetnek azok a tárgyai, amelyek- 

nek közömbös felszíne alatt a tudósoknak százakra, ezrekre menő 
serege napról-napra csodásnál csodásabb szervezetekre, törvényekre 


bukkan, — holmi értelem nélküűli erők alkotásai, épp akkora kép- 


telenség, mint egy remek szerkezetű gép láttára azt föltételeznünk, — 
hogy annak a gépnek nem volt öntudatos tervezője és megalkotója, 


hanem az csak úgy véletlenűl a legnagyobb teknikai tudás, erő, 
ügyesség megtestesítője. 

S minthogy eddigi tudásunk szerint lényeges alkotóiban a 
nagy mindenségben minden tárgy olyan összetételű és olyan tör- 
vényeknek hódol, mint a mi földünk és földi tárgyaink: azért 
bizvást mondhaijuk, hogy egyetlen értelmes és öntudatos lény hatja 
át értelmével és akaratával az egész mindenséget. 

Hogy pedig ez a bölcsességével és akaratával egyetemes lény 
csakugyan lelki, vagy lelkes voltában bírja legfőbb sajátságát: arra 
saját elménk ismeretéből vonhatunk következtetéseket. Az ember 
értelmi, szellemi munkája vagy az anyagi alkatú agynak, vagy 
valami érzékeink alá nem eső léleknek tulajdonítható. Már csak 
annak a meggondolása után is, hogy a gondolat, az akarat, az 
érzelem, az őket kifejező és közvetítő jelektől eltekintve, mondhatni 
semmi anyagi léttel nem birnak: anyagi léttel nem birónak kell 
tartanunk az őket létrehozó valamit is. S ha a lelki tüneményeket, 

lelki lényegük miatt az anyagtalan léleknek kell tulajdonítanunk : 
bizonyosak lehetünk viszont arról is, hogy semmi merőben anyagi 
dolog szellemii szüleményeket nem szülhet. Nincsen és nem fog 
létezni soha az az emberi okosság, mely meg tudná mutatni azt, 
hogy gondolatckat az agy sejtjei hoznak létre. 

Ha tehát az emberben egy, az anyagtól különböző lélek az, 
ami az embert a természet tárgyaiban kimeríthetlen bölcsességű 
törvények és viszonyok fölismerésére képesíti: akkor egy ilyen 
természetű léleknek kell gondolnunk azt az egyetemes lényt is, 
aki a természet tárgyaiba azt a végtelen okosságot öntötte. 

Az embert az ő kettős, anyagi és lelki természete képessé 
teszi úgy a természet, mint az Isten megismerésére. Az embernek 
ez a tulajdonsága, mondhatni kapcsot képez a teremtés és a 
teremtő között. Mert miként az ember öntudati élete útján az ember 
által fölhasznált anyag a gondolatban mintegy lelki termékké válik 
és Isten megismerésére vezet: úgy az ember érzéki élete útján a 
lélek sugalmazásai külső, fogható tényekben és alkotásokban vál- 
nak valóvá, s a természet megismerésére segítenek, 

Az embernek az Istennel való ezt az érintkezését, — úgy 
közetlenül az emberi lélek legmagasabb aspirációi, mint közvetve 
a külvilág csodás alkotásának a fokozatos megismerése útján —, 
az emberi nem története világítja meg. Valóban, az emberi nemnek a 
teremtés örök művének szerepet adó emez érintkezés nélkül az 
emberiség és az Istenség között a történelem semmi eszmei tarta- 
lommal nem birhatna! A halak, a békák, a kutyák sokkal régebbi 
idők óta léteznek, mint az emberek; de fejlődésüknek minő tör- 
ténetét lehetne megírni? Hosszú,  százezerévekre visszatekintő 
életök folyamán minő változások történtek az állatfajok életmódjában? 
Elenyészően csekélyek csupán ahoz képest is, amily változásokon 
az emberi faj életmódja egy év alatt megy át! Az Istennek a ter- 
mészetben megfigyelt teremtő  művészetéből okulva az emberi 
szellem is teremtő munkát végez és e munkájában tudatosan az 
emberiség vezető szellemeinek legigazabb gondolatai, öntudatlanúl 
pedig az embereket észrevétlenül átjáró lelki erőáramlatok által 
érintkezik az erők és alkotások örök forrásával. 

Nagy és hézagos vonásokban ezek azok a tények, amelyek a 
vallásos ösztönnek mindenkor és mindenütt táplálékot adnak. 

E következtetésre azonban száz ember közűl ötven bizonyára 
habozás nélkül azt fogja mondani: micsoda esztelenség föltételezni 

a kezdetleges népekről azt, hogy ők a végok, az élet, az erő a 
lélek, a történelem s más efélék végső jelentését fürkészve alkot- 
nának maguknak egy isteneszmét, mely ama rejtélyeknek a gya- 
korlati megoldása! Miként képzelhető példáúl, hogy a jégvidékek 
sivár, dermesztő honát lakó eszkimó, kinek az inkább sírbolthoz 
mintsem lakóházhoz hasonló otthonába nemhogy a szellemi művelt- 
ség világossága, de még az oit ritka nap- vagy még hóvilág sem 
hatolhat be; és aki elmélkedések helyett a létért vivott kemény és 
szinte szakadatlan küzdelemmel kénytelen tölteni életét: miként 
képzelhető mondom az, hogy ezek a szegény, műveletlen emberek, . 
akiknek az egész szókincse is alig nehány száz szóból áll, meta- 
fizikai spekulációkkal foglalkozhassanak? Melegebb és kevésbbé 
mostoha vidékeken is, ahol sem lakóházak, sem ruházat, sem a 
fütőanyag beszerzéseért oly nehéz és oly állandó munkát nem kelj 
végezni, mint a hidegőveken, a műveltség hiánya minden elvont 
okoskodást lehetetlenné tesz. Hogyan lehet hát mégis e műveletlen 
népeknek vallása, ha a vallásos hit oly mélyen fekvő okokra lenne 
visszavezetendő, amint azt fennebb mondottuk ? 

Másfelől, maga az a vallás is, amellyel ama civilizálatlan 
népek birnak, olyan, amely nemhogy a hit tárgyának amaz emel- 
kedett felfogását árúlná el, hanem ellenkezőleg, azt határozottan 
kizárni látszik. Hisz az emberi fejlődés gyermekkorát élő ezek az 
emberek Isten gyanánt gyakran, még csak nem is élőlényeket, 
hanem holt, lelketlen dolgokat, furcsa alakú s mesterségesen még 
furcsábbá tett élettelen tárgyakat tisztelnek. Sőt istenítenek egyszerű 
terinészeti dolgokat, mint példáúl napot, hegyet, folyót, külömböző 
állatokat és más etéléket. A vadember a vallási felfogásnak maga- 
sabb fokán is csupán a durva antropomorfizmusra képes fölemel- 
kedni: az elhalt ősök szellemét isteníti, s e szellemeket egyéni 
ízlése és felfogása szerint a legsajátosabb alakú és nagyságú bál- 
ványképekkel ábrázolja ki. 

S magánál e kezdetleges vallásnál semmivel sem előkelőb- 
bek annak a papjai: a vallásnak legelső munkása is babonával, 
kuruzslással, varázslással igyekszik hívei helyett az Istenségre 
hatni. 5 maga a nép is, mikor vallásos érzelmek és gondolatok 
ragadják el, sohasem elmélkedésekkel, hanem minden erkölcsi és 
szellemi motívumot nélkülöző érzéki indulatokkal igyekszik az 
istenségre hatni s magát vallási lelkesültségre izgatni. 

A műveltségben és bölcsészeti gondolkozásban oly magas fokot 


; 

. elért görög-római kultura maga is, virágzása tetőpontján sem birt 
annál teljesebb vallási felfogást alkotni, mint amely a világkormány- 
Zatot részekre szakgatta, s a különböző természeti és lelki erőket 
egy-egy külön embermintára alkotott istenségben személyesíti. 
A vallási kultusz sem emelkedett fölül véres áldozatok bemutatásán 
és babonás papoknak azon különös szertartásain, amelyekkel a 
lelkiismeret szava helyett állatok beleiből, madarak röptéből, csirkék 

. tipegéséből, fák zúgásából, villámból, menydörgésből s más efélék- 
ből igyekeztek az Istenségek akaratát kipuhatolni ! 

S mindezek dacára mégis azt kell mondanunk, hogy a leg- 
primitivebb népek vallását is, amennyiben az igazán vallás és nem 
babona, lényegében ugyanazon kérdések fölötti tépelődés, a ter- 
mészet és az ember jó megértésének az a szükségérzete csiholja 
ki e műveletlen emberek lelkéből, amely a legműveltebb emberek 
vallásának létet ad. A félvad néger Áfrika belsejében, amikor ma- 
gának valamely elhalt őse és az ő istensége szellemének lakó- 
helyéül emberi alakra bálványképet farag, olyanszerű gondolatok 
és érzelmek hatása alatt áll, mint mi magunk, amikor a mi világ- 
teremtő egyedüli Istenünknek templomot építünk. Sőt mindazok a 
hitelvek, amelyeket mi csak mintegy elméletileg vallunk a kezdet- 
leges emberekben sokkal foghatóbb valóságként élnek. Mi azt 
mondjuk: testünket Isten agyagból gyúrta s ez anyagi testbe élő 
lelket lehelt, — imás szavakkal: testünk az anyagi világfejlődés 
egyik és pedig legtökéletesebb gyümölcse e földön; lelkünk pedig 
egyenesen isten lelkéből egy parány. A műveletlen ember ezt mondja: 
én ettől a hegytől, folyótól, erdőtől, farkastól vagy közös emberi 
őstől származom, s ezzel érzékileg szemléli és szemlélteti a test 
anyagi leszármazásának azt az igazságát, amelyet mi elvont álta- 
lánosságban fejezünk ki. Ugyanakkor primitiv emberünk azt a ter- 
mészeti tárgyat vagy személyt isteneként imádva, az emberéhez 
hasonló lelki és erkölcsi képességekkel ruházza fel, s a saját szel- 
lemi tulajdonait az imádott tárgy vagy ősszellemétől származtatja. 

Mi külömbség van itt a műveletlen és a művelt ember hit- 
felfogása között? Mindenesetre nagy külömbség észlelhető a fel- 
fogási kör kiterjedését illetőleg, mert amíg a művelt az egész 
teremtést fel bírja ölelni szemléletébe, addig a művesetlen szellemi 
látóköre kunyhójától alig egy mértföldre ha kiterjed! Ez a mennyi- 
ségi kérdés azonban a hit főtárgyát képező Isteneszme minőségét 
illetőleg másodrendű. 

S valjon a vallási kultuszban is, — látszodjanak azok a civi- . 
lízálatlanoknál bármenyire furcsáknak és babonásaknak is —, talá- 
lunk-e lényeg szerinti külömbséget a civilizált és civilizálatlan 
kultusza között? A többnyire csak díszítőűl és a kedély meg a 
képzelet felvillanyozójáúl szolgáló szertartások zagyva sokaságát 
figyelmen kívűl hagyva, úgy találjuk, hogy a kultusz legfőbb eleme 
itt is, ott is, az áldozat! Nálunk ez áldozat abból áll, hogy Istenünk 
és embertársunk szeretetétől indítva önös érzéki szenvedélyeink, 
pillanatnyi érdekeink szolgálatában önmagunkat korlátoljuk s az 
isteninek ismert igazságok gyakorlásával és terjesztésével felebarátaink 
üdvét előmozdítjuk. A műveletlen primitiv ember ugyanezt sokkal 
foghatóbban teszi, mert javaiból a legkedvesebb részt egyenesen 
Istenének szenteli s az áldozati lakomában való részvételre társait 
is meghíva: úgy Istenét, mint felebarátját közetlenül szolgálja. Első. 
tekintetre kétségtelenül, minden összehasonlítást kizáró külömbséget 
látunk a kezdetleges ember égő áldozata és Jézusnak s követőinek 
azon élő áldozata között, amellyel a müvelt hívő egy Isten akarata 
szerint való emberi eszmény valósításáért küzd; de egyezik mind 
a kettő abban a vallásilag szinte egyedűl jelentős vonásban, hogy 
céljuk az Istenséggel való barátságos érintkezés útján az emberi 
magaviseletnek a tökéletesként ismert isteni akarat szabályai sze- 
rinti alakítása. 

Hasonlókép a kezdetleges és a művelt vallások papi teendői. 
között is inkább csak a civilizálatlan pap és hivő azon gyermekes. 
naivságában, mellyel ő az Istenség akaratát hatástalanúl befolyá-i 
solhatni képzeli, mintsem a papi szerep lényegében van a jelentős. 
különbség. A művelt hit papja is, szinte kivétel nélkül, azért imád- . 
kozik, azért él a szentségekkel, azért gyakorolja a vallási ritus 
szokásos cselekményeit, mert mind e tényekkel az Isten szerető 
jóakaratát igyekszik biztosítani. A könyörgés, meg a szentségek a 
legtöbb ember ítétetében semmi jelentéssel nem birhatnak, ha az. 
Istenét szerető ember mennyei atyjához hiába fordul az ő szerető . 
és alázatos esdekléseivel. Az Istenség akaratának e hajthatósága 
iránt táplált ez a hit az alapja a kezdetleges emberek papjainál is 
minden papi hatalomnak és vallásos jellegű ritusnak. S a fejletlen 
vallás emberének a papi munkája a művelt papétól főleg csak 
abban tér el, hogy amíg a művelt pap az Isten hajlamainak ked- 
vező hangolását képező közös célra kevés külső cselekmény mellett 
lúlnyomólag lelki eszközökkel törekszik: addig a civilizálatlan pap 

a rendes áldozatokon kivül még a legkülönfélébb  varázsszerek, 
talizmánok, kuruzsló eszközök használatához folyamodik, mindenik 
szert a maga titkos tudománya szerint alkalmazza. 

A kezdetleges és a modern ember vallásos hite tehát a hit- 
fejlődés legtávolabbi eredetében, a gondolatfolyani ugyanazon nép- 
lélektani ős forrására vezethető vissza. 

A sok különböző egyéni és egyházi felfogás végtelen válto- 
. zatosságában minden hivő az érzéki észleletnél nem kevésbbé 
megbízható bizonyossággal tud egy viiágteremtő és világfenntartó 
szellemi lényről. Több amerikai indián törzs ezt a lényt egyenesen 
nagy szellemnek nevezi, s az őszi betakarítás idején nagy ünnep- 
ségekkel magasztalja az ő teremtő és termelő hatalmát s jóságát. 

Primitív és modern hivő egyaránt biztos tudatában él annak 
is, hogy az az Istenség, amely az anyagi természet életét is annyi 
hatalommal, oly bámulatos okossággal, oly gyönyürű renddel kor- 
mányozza, és tökéletesíti, az emberi társadalmat sem hagyja ma- 
gára; hanem erélyesen közremunkál az emberi közrend, közjó és 
közigazság előbbvitelére. Tudja minden hivő azt is, hogy életének, 
javainak áldozatul hozása által Istennek az ő nagyszerű emberiségi 
munkája végzésében eszköze, munkatársa lehet és ez áldozattal az 
istenfiúságnak, Isten közeli ismeretének a boldogságát biztosítja 
Vagy szerzi meg. 

Tudja végűl az ősembertől el a keresztény szenlekig minden 
hivő azt is, hogy az Istenség szerető gondja nemcsak a természeti 
világra és az emberek összeségére terjed ki; hanem amint a ter- 
mészet örök törvényei által kiterjed minden egyes fűszálra, úgy 
ennél sokkal nagyobb mértékben kiterjed minden egyes emberre 
is. Mi több, tudja azt is, hogy Istennek különös szeretetét, segítő 
kegyelmét arra alkalmas eszközökkel, Istennek tetsző magaviselet- 
tel meg lehet szerezni, ki lehet érdemelni. 

Ám mindezekben a vallásos emberek csak szinleg különböz- 
nek azoktól, akik magukat vallástalanoknak mondják. Mert jóllehet 
talán Istennek nevezni vonakodik, nem létezhetik az az ember, aki 
meg ne nyugodna, ne bizna, ne hinne abban hogy e világnak 
valami emberfölötti létben kell birnia eredetét s hogy e világot 
valami emberfölötti bölcs hatalom tartja fenn. Aki e tény fölött 
egyáltalán gondolkozva, azt nemcsak szinleg, — önmagának ÉS 
másoknak a megtévesztésével, — de valóban is, egész lelkével 
tagadja, az az ember saját tagadásának a súlya alatt kénytelen 

azonnal föltétlenül összeroskadni, mert a világ léte és  fennál- 
lása biztosságérzetének az elvesztése miatt menthetlenűl őrületbe 
kell esnie. 

De öncsalódásban szenvedő ál-hitetlenünk, — bármennyire 
lenyűgözze is olykor a lelkét az érzéki élet és az anyagi érdek 
ördöge, nemcsak az Isen világteremtő és világfenntartó szerepében 
kénytelen hinni, hanem az Istennek az emberiségre kiterjedő gond- 
viselésébe vetett hitéről tesz tanuságot akkor is, mikor a létező 
hitformákat és hittételeket le akarja rombolni. Látva ugyanis azt, 
hogy az emberek túlnyomó nagy többsége és a hatalom a létező 
hitformák mellett áll: csak azzal a hittel gondolhat ezeknek a hit- 
formáknak célszerűbbekkel való helyettesítésére, ha a dolgok elke- 
rülhetlen rendjében valami olyan, az emberek hatalmánál nagyobb 
hatalmat ismer, amely az ő igazát a többség és a hatalom ellen- 
állása dacára is diadalra vezeti. Az emberi dolgok rendjében is 
ott rejlő az az erő az isteni gondviselés. 

Amint a természeti és társadalmi gondviselésben, úgy az 
egyes egyén fölötti isteni gondviselésben is megvan a magát val- 
lástalannak tartó ember hite is. Hisz a hitetlenségükkel kérkedő, 
de lelkiismeretes emberek közül is hányan betöltik emberi köte- 
lességüket akkor, amikor annak a betöltéseért nemhogy jutalom, 
de talán veszteség s szemrehányás éri őket! Hogyan ragaszkod- 
hatnának az ily emberek kötelességükhöz, ha saját vallomásaiknál 
igazabban nem élne bennök a hit egy igazságos emberfölötti igaz- 
gatásban, amely akár e földi, akár a földöntúli életben a jótett 
jutalmát megadja. 

É Ma már nem láinak a művelt emberek látomásokat, mint 
évezredekkel ezelőtt. A tudományos ismeretek fejlődése megnyir- 
bálta nem egy irányban a vallásos képzelem csapongó szárnyait. 
De amily mértékben érzékies látásunk élessége tompult, éppoly, sőt 
fokozottabb mértékben élesedett szellemi látásunk. S mikor e látá- 
sunk annak a fölismerésére képesít, hogy a vallásos hitnek minden 
emberben ugyanazon alapjai találhatók föl: bízó lelkünk nem ok 
nélkül várakozhatik egy minden vallást egyetlen egyetemes vallásba 
ölelendő hitnek talán még távoli, de már bizonyos hajnalára. 


Kriza János és nagyajtai Kovács István 
barátsága. 


— Kriza János születésének 100-ik évfordúlója ünnepélyén Nagyajtán 
felolvasta dr. Boros György. — 


Nagyajta dicsőségét hírdetem. 

Hírdethetném a gazdag völgyet, melyet Csik hegyeinek meg- 
csöndesült forrása öntözget, midőn lehányja hátáról a fagyasztó 
tél kemény páncélját. Hírdethetném a kalásztengert, melyet kánikula 
heve vörös rókák lángoló farkával végig perzselt s énekes leányok 
és katonás férfiak félkörös metszéssel kévébe fogdostak. Gyászoló 
nők, őszült apák, gyámatlan magzatok remegő panaszát hallgathat- 
nám a templomvár keskeny ablakából, midőn pusztító ellenség elől 
éltöket rejték oda. 

De neheztelés ne illesse ajkamat, ha a szép természet tava- 
szánál szebbnek mondom az édes anya újszülöttjét, a vitézkedő 
katonánál szivesebben társalgok az önerején nagyra nőtt szelid 
lelkipásztorral. 

Immér régen megvívták szörnyű csatáikat az ég hatalmas 
seregei a föld és pokol titánjaival. Ma a béke angyalainak öröm- 
híre kedvesebb a fülnek a harci riadónál. A puszták oroszlánjának 
ordítása hallatára reszket minden ember, de a vadgalamb búgása, 
pacsirta szólása édes dalt fakaszt az ajkon s megpendíti a bűvölő 
hárfák húrját. 

Nagyajta békés szívű fiait hívom előtökbe, hogy az ifjú nem- 
zedék tanulja becsülni őseit s ti, kik az élet legmagasabb csúcsáról 
szétnézve immár emlékeitek tündérkertjében regélgettek, lássátok 
újra őket, kik Nagyajta rétjein űzték a szép viráglepét, míg keblö- 
ket nem terhelé bú. 

Nagyajta egyik ősi családfeje Kovács a XVI-ik száz végén 
érdemei jutalmáúl armalist kap fejedelmétől. Két kerek száz elmul- 
tával az egyik ükunoka, a Ferencz Ilona fia, István belépik a 

családi sorozatba, hogy nemzete, a húnok hős ivadéka Székely 
jeles tetteit s érdemeit fölkutatván világ elébe tárják, hogy látván 
lelkesülve értsék meg a költőt s bizonyítsák tettek tényeivel, hogy 
nem fajult el még a székely vér. 

A Székelykő tövében pihenő Torockó vasbányáiban edzett 
izmú Kriza felesége búsongva inti kis fiát Jánost: maradna velök 
s ne menjen világ árjával szembe, mert terem a vas annyi kenye- 
ret, hogy abból bőven megélhet ő, akit véletlen sors csapása meg- 
foszta jobbkezétől. 

Az Európát ébresztő új hajnal fuvalma talányszerűleg sugta 
félkezű Kriza fülébe: ha maradok, megbánom, ha nem, szintén csak 
bánatom lészen, de könnyebb tovább küzdenem a megkezdett 
munka mezején, mint senyvedőn ülnöm itt, midőn már indulnom 
késő. Így lőn az első Kriza János Krisztus követője s 1809 tavaszán 
papja Nagyajta érdemes gyűlekezetének. 47 évig ő, 43-ig fia 
Sándor hírdette az ígét egyazon szószéken. 

Kilencven hosszú esztendő, mely néha sokkal nagyobb, mint 
kerek század, búját, örömét síratta, mosolyogta költői lélekkel áldott 
Krizák papi ajaka az ajtai vár templomában. 

Ég, hevűl kebelem a vágytól, hogy varázsütéssel állíthatnám 
elétek szemtől-szembe, hadd szólanának úgy, miként hajdan, midőn 
hitért, hazáért reszketve aggódott honfiú és honleány kebele. Vágyam 
szárnyát, ha gyors léptekkel követhetné ajkam, hallanátok régen 
elfeledett nagyapák, nagyanyák szavait, de még tán megértésök is 
túl sok erőt kivánna a mának élő s a gyors változásban gyönyört 
lelő lelketektől. Jobbnak itélem hát szólani röviden, egyszerű nyel- 
vem keresetlen szavaival, hátha sikerülend fölidéznem multak tisz- 
teletét s nagyjaitok becsülését szívetekben. Hinni szeretem jó szé- 
kelyek, véreim, hogy Nagyajta két jelesének Kriza Jánosnak és 
Kovács Istvánnak barátsága s egyházi és hazafiúi szolgálata ked- 
ves leend előttetek s ébreszteni fogja e szép helység iránti buzgó 
ragaszkodástok. 

Költő Krizánk atyja jeles papok mintája volt. Midőn 1809-ben 
elfoglalta székét a nagyajtai egyházközségben, először is elődje 
Szolga Ferenc erőtlenségéből származó hiányokat pótolja ki az 
anyakönyvben. Lelkiismeretes és pontos volt hivatalában. Anya- 
könyveiben nemcsak a születés, esketés és halál tényét jegyzi föl, 
hanem a nevezetes eseményeket is, melyekből főképpen a szom- 
széd községekhez való viszony nyer értékes megvilágítást. 1809-ben 

vette nőűl (dec. 27.) Bentze András helybeli rektor leányát Borbárát. 
1811 junius 28 án született fiok János, kit aug. 5-én keresztelt 
meg a felsőrákosi pap Sebe János. 1813-ban született második 
fia Ferenc s már 1814-ben eltemeti (júl. 17-én) kedves feleségét. 
1816-ban nőül veszi Kisgyörgy Annát, aki szintén idő előtt meg- 
halt, miután megajándékozta három fiúval és két leánnyal a Kriza- 
családot. Az 50-es évek legelején harmadik házasságot kötött. 
1853-ban már mindenik gyermek el volt helyezve. Sándor 
kolozsvári káplán bátyja mellett s két év mulva Nagyajta papja : 

, Oly kitűnő és híres pap mint különben is ékes előadású 
szónok, hogy a szomszéd falukból is járják." " 

1858-ban örvend Kriza János, mert azt olvassa bátyja levelé- 
ből, hogy öccsével a pappal meg van elégedve. , Ő az én növen- 
dékem 7 éves korától fogva, de kivált nagykorú korában kezdette 
magát mindenfelé megszerettetni." 

Ferenc nagy gazda Kolozsvárt, de nem sokáig élvezhette a 
jóllétet. Bátyja írja 1855 telén: , Szomorú bíz" az én lelkem, mert 
az én kedves öcsém Ferenc mind inkább hanyatlik, fonnyad a 
végóra felé". Hamarosan meg is halt. 

György elvándorolt Magyarországba s megtelepedett mint 
szijgyártó, de később hazajött Ajtára. István Nagyajtán lett birtokos, 
két leány férjhez ment Torockóra? az ősi otthonba. 

1855-ben betegeskedni kezdett az atya és júliusában (21.) 
meghalt. Rövid idő alatt utódjáúl választották fiát Sándort, aki 43 
évig volt Nagyajta köztiszteletben és szeretetben álló papja s akire 
bizonnyal híven emlékeznek mindazok, akik ma ezen az ünnep- 
ségen résztvesznek. 

Kovács István édes atyja István volt, nagyatyja Kovács 
Keresztes unitárius lelkész Homoródszentmártonban, majd Hévízen 
és Kálnokon. Nagyanyja Nagy Anna a nagyajtai Nagy-családból. 
Atyjának 3 fiú- és 3 leánytestvére volt. Egyik leánytestvére Boris, 
férjhez ment 1757-ben Bentze András nagyajtai iskolamesterhez, 
kinek leánya Borbára leít 1809-ben a Kriza János nagyajtai pap 
felesége és 1811-ben a költő Kriza János édes atyja. Innen szár- 
mazik a Kriza János és Kovács István közötti rokonság. Alapjában 
véve csak sógorság, de Kriza János a költő az ő szeretetével és 


:! Kriza János levele, 1856 máj. 10. 
? E szerint el vagyunk helyezve a föld szinén. Kr. J. K Istvánhoz 1853. 

ragaszkodásával, Kovács István az Ő áldozatra kész szivességével 
a rokonságnál értékesebb barátsággá érlelték. 

Kovács István 1799-ben született, Kriza János 1811-ben. 
Mikor Kriza született, Kovács István már Székelykereszturt tanult. 
Csak akkor léptek közelebbi barátságba, amikor Kriza már kolozs- 
vári diák lett. , Ma is még kedvesen emlékezem a kolozsvári novi- 
tiuskori időmre, midőn Nagy Elekkel, a mi mostani egyházfejünkkel 
urambátyámhoz jártunk naponkint fordítni a Toldy Handbuchjából, 
hogy minő hatással voltak rám a bátyám magyarázatai. S ime a 
sorsnak s az ezen uralkodó Gondviselésnek tetszett, hogy az én 
fiam Besztercén hallgassa a nagybátyja praelegalását. Ezt azon 
időben bizonyosan sem én, sem bátyám még csak legtávolabbról 
is nem sejtettük, képzeltük volna." Írja Kriza. 

Ez a rokoni barátság az idő haladtával mind jobban foko- 
zódott s harminc esztendő alatt sűrű, bizalmas levelezésben nyil- 
vánult. Ez ideig csak a Kriza János leveleit ismerjük, de ezekből 
is sok szép vonást fedezhetünk föl a két tudós férfi barátságából 
is, egyéni jelleméből is. 

Kriza a családos pap gyöngéd szeretettel és apostoli buzga- 
lommal kereste föl, a magános, rideg életet folytató állami hiva- 
talnokot. A költő lelkű, szép nyelvű és hűséges tudósító az élet 
gondját, sok .terhét, baját azzal enyhíti, hogy kibeszéli magát. 
, Sietek egy kis társalgást folytatni urambátyámmal, ha személye- 
sen nem lehet, legalább telegráf útján."" 

, Nem tudom tovább taitóztatni magamat bármiként legyek 
is elhalmozva teendőim által, hogy egy s mást ne beszéljek el 
bátyámnak, mert ilyen társalgási ösztönnel is felruházta Isten az 
embert, azért ez isteni ruháját is fel kell az embernek olykor-olykor 
ölteni." 

Egy husvét előtti napon papias kenettel ír bátyjának, hogy 
magát ünnepi hangulatba zökkentse : 

,Most éppen az Úrnak szent szombatján, midőn ő halottai- 
ban fekszik, én jelét adom annak, hogy élek, s mielőtt az Úrnak 
asztalához járulnék, megpróbálom sagamat, helyrehozom hiányai- 
mat. Ezen javulási tény közé akarom számítani azt is, hogy bá- 
tyámnak levelet írok, mint még eddig kell vala, s e ténynek érze- 


" A telegráf alatt levelet ért. 1856. febr. 16. 
"1890. ápr, 18. 

tében könnyebben készülök a rám nézve terhes munka napjaira, 
mely áll egy gyűlekezet számára készítendő lakomában." ! 

A nagy munkával terhelt hivatalnok egyhangú életét buzdí- 
tással igyekszik enyhíteni. , Kérem az élet urát, hogy tartson meg 
erőben, egészségben és kedveseink birtokában, tartsa meg bátyá- 
mat is, hogy teendőinek papirhalmaza alatt szabadon legelhessen 
s mint a pálmafáról mondják, a terhek alatt megszilárdulhasson. 
Mlö5SM dec.£8.) 

1857-ben: ,Ha későcskén is, sietek üdvözölni az új évet, 
amelyet kérek az istentől, hogy tegye áldottá bátyámra nézve min- 
den tekintetben, ahova a fog tekintélyes fájását is kell érteni, a 
melyre nézve elmondhatja bátyám, hogy Jamgue opus exegi. Vajha 
úgy legyen, s ezen szolgái a folyó évben legyenek loyalisabbak, 
nem oly lázongó természetűek." Orvosságot is küld fogfájása 
enyhítésére. 

A szelid, csöndes humor szünetlenül kiséri a Kriza tollát. 
Vigasz-alja önmagát s földeríti az övéit. Kovács Istvánnak 1858 
május 31-én pünköst után írja: ,A szentlélek ünnepe után illő 
megmutatni a keresztény embernek, hogy részesült a szentlélek 
ajándékában. Én is hát bizonyítom ezennel, hogy nyertem lelket, 
inely ösztönöz mostan engemet, hogy ha nyelvvel nem lehet, leg- 
alább ludtollal közlekedjem urambátyámmal s megírjam üdvözle- 
tem. Érzékeny részvéttel olvasók a P. A.-né leveléből, hogy bá- 
tyám mostanság gyengélkedik — óhajtjuk szivünkből, a szép kike- 
leten keljen ki bátyám is a szoba falai közül, hova ily kedves 
napokban be volt rekesztve. Láttam a besztercei hegyeket s azok- 
nak lába alatt képzelem bátyámat is, mint egy bíró Sámuelt ülni 
a törvényszéken, szolgáltatván az igazságot kinek-kinek tettei sze- 
tn 1857.gul) 

1861 julius 6-án kelt levelében Kriza megifjodva, örömtől 
ujjongva tudósítja bátyját püspökké választásáról. Itt érezzük ki 
sorából, mennyire mély, s mondhatni fiui ragaszkodás él szivében: 
Mint egyik legkedvesebb és legérdemesebb rokonomat, aki iránt 
misként is örök hála adójával vagyok lekötelezve, életem ezen 
nagyszerű fordulatát jelezni kivánom. Főleg urambályámnak mint 
egyik legszilárdabb unitárius léleknek irányomban tanusítandó szi- 
ves atyafias hajlandósága, jó tanáccsali pártolása leend a jóra 


: 1853. márc. 26. 


294 KRÍZA JÁNOS ÉS NAGYAJTAI KOVÁCS ISTVÁN BARÁTSÁGA, 


mindíg hajlékony lelkemnek legnagyobb szüksége s ha e szívbeli 
vágyaim teljesülhetnek, legédesebb gyönyörűsége, legszebb jutalma. 
1861 julius 6.) 

Kovács István Bécsbe tétetett hivatalba. Minél távolabb ve- 
tette a sors, annál buzgóbban emlékezik meg kisded háznépem is 
— írja Kriza 1865-ben — az idegen nép között mulatozó kedves 
rokonáról. Kriza belevonta a családi élet zajába a historia poros, 
kopott íratait böngésző csendes tudóst. Buzdítja Erdély muljtának 
leghívebb ismerőjét, hogy az irodalmat gazdagítsa, fölkutatott kin- 
cseivel. Ugyanakkor ő maga is beáll kutatónak s hasonló szorga- 
lommal gyüjti össze a székely nép költői lelkének olykoron kipat- 
tant szikráit: dal, mese, monda, rege és énektöredékekben. Kriza 
maga köré gyüjti segítő társakúl az unitárius papság színét-javát, 
Kovács István Erdély maecenás és író főuraival gr. Kemény József- 
fel és gr. Mikó Imrével szövetkezik. Maga Kovács is maecenás, 
mert a Kriza János szegénységét pótolja a hivatalból kapott és nö- 
vekedő jövedelemből. Kriza már a 40-es években elhatározta, hogy 
a csak föllelhető régi unitárius nyomtatványokat és kézíratokat 
fölkeresi s megszerzi, de minthogy neki erre pénze nem volt, 
bátyjához gyüjtötte s vele vásároltatott meg minden érdekes és 
értékes dolgot. Az unitárius főiskolai könytár egyik legértékesebb 
része a Kovács István-féle gyűjtemény, amelynek számos unicuma 
van az unitárius ősnyomtatványokból, s kiválóképpen a Dávid 
Ferenc műveiből. Ez a gyűjtemény a Kovács István dicsősége, de 
a Kriza János érdeme. 

A kolozsvári unitárius főiskolai könyvtár becses régi magyar 
könyvtára és kézírati gyűjteménye keletkezésére nagyon élénk vilá- 
got vet Krizának 1857 jul. 8-án kelt, különben is rendkívűl becses, 
levelének következő része: A mi magánügyeinket nézi : 

,Hát ami Sándor Istvánunk is itt volt a zsinaton, mint köri 
jegyző — s valahára elérők, ami után vágytunk. Megvan Heltai, 
még pedig, ami bátyámnak hiányzott, t. i. az ó-testamentumnak 
második része: s ezzel úgy hiszem az egész ó testamentum ki 
lesz egészítve. Ime küldöm ezennel, ámbár nem tudom, hogy olyan 
drágácskán megveszi-é bátyám, de azt hiszem, ha Burjánnak érte 
megadott volna 10 pengőt, — ennyit a mi szegény Sándorunknak 
is megadhatna, akit ezáltal tán még több ily ó kincsek szerzésére 
is felesztekélhetünk, — hogy a Heltai stylusával éljek. Megszerzett 
egy szép példány Tordai János-féle zsoltárfordítást is, melynek egy 

párja a mi bibliothecánkban van s talán több nem is létezik e világon. 
Ennek is ara 10 pengő. Ő, amint beszéli, kényszerülve van annyinál 
alább nem adni, részint mert ő is szereti az ilyenek bírását, részint 
mert a szegénység oly szegény eklézsiában, mint Gyepes, erőt vett 
rajta, úgy, hogy kénytelen kedves könyveinek is eladásához nyúlni, 
s parochiája építésére is áldozván, nyomorúlt megyéjében kép- 
telen ezen eszközhöz is fogni. Vannak neki még sok beszédei is 
a 17-ik századból: megvan a Baumgartené többek közt Csanádi 
felett s a híres Kereszturiról (Pál) is, ki Géza József mellett a mult 
századnak legelmésebb esze volt, mindnyája megvan; de ezekre 
nézve már ajánlatot tett consistoriumunknak, hogy kolozsvári könyv- 
tárunknak adandja által. Aztán mind nagy kötetekbe vannak össze- 
kötve, s egyiket a másiktól nem választhatja külön. Ha megtartja 
bátyám, sziveskedjék hozzám elküldeni, mert kontója van Kolozs- 
vártt, hozzá befizetem azt a 20 pengőt. Sándor igéretet tőn több 
régi könyvek felhajhászása iránt is, amit különösen lelkére kötöt- 
tem. Küldöm a mult századi (1777) Isteni Dicséreteket is, mit a 
könyvtárunkból választottam ki. Az árokat kaptam volt mindennek 
a Hetilapok e:őfizetésével együtt! ! 

Atyja halála után , bátyjának előre is jelenti, hogy egy — úgy 
hiszi — kedves ajándékot van szerencséje tenni, t. i. , szüleapám- 
nak s nagyapjának, Christianus Kovácsnak saját kezével írott köny- 
vét". (Universa Theol. Claudiop. scripta per Christianum Kovács 
de Nagyajta. Anno 1740.) Édes atyja könyveivel szállott rája, , miben 
tudom gyönyörködni fog bátyám, mint. a napkeleti bölcsek a beth- 
leni látásán". (Kriza levele Kovács I.-hoz, 1855 dec. 8 ) 

Állandóan tart köztük a könyvek fölötti társalgás. Kovács Ist- 
ván Besztercéről megírja, hogy mire volna szüksége s Kriza hűsé- 
gesen beszerez mindent és pontosan számol a pénzküldemények- 
. ről, mert az akkori könyvárusok nagyon nehezen tudtak megren- 
delni egy külföldi könyvet s a könyv meg éppen: oly nehezen 
érkezett meg, hogy alig lehetett végét várni. 

A Kovács Istvánhoz írt levelek Kriza széleskörű tudását és 
nagyfokú érdeklődését élénken állítják szemünk elébe, Mint író részt 
vett minden irodalmi mozgalomban. A kolozsvári lapok sorsa any- 
nyira érdekelte, mintha rajta fordúlt volna meg fönnállásuk. Volt 
eset arra is, hogy két lap gondja egyszerre rá volt bízva, mert a 
szerkesztők eltávoztak a városról. Ezt Kriza a szegénységével ma- 
gyarázza meg. Emiatt kell mindig odahaza űlnie, pedig sok beteg- 
ség gyötri mind őt, mind családja tagjait. 

A politikai élet hullámzásait mindig szoros figyelemmel kisérte. 
A 40-es években a Brassai Vasárnapi Ujságjában a külföldi hírro- 
vat nagyobb részét Kriza vezette. Kovács István történelmi és jogi 
kérdésekről írt hosszabb tanúlmányaival szerepelt a lapokban. Kriza 
gyakran figyelmezteti, midőn szakmájába vágó könyv jelent meg és 
buzdítja, hogy cáfolatot írjon, mert azzal nagy szolgálatot tesz a 
hazának és a tudomáuyos igazságnak. Mint ős székelycsalád iva- 
dékát sűrgeti, hogy a székelyek ősisége ellen táplált balvéleményt 
cáfolja meg. 

Kovács István a Kriza családja iránti rokonérzését sok irány- 
ban bebizonyította. Leányának, Lenkának keresztatyja s fiainak, de 
főképpen a nagyobbiknak, Gyulának Besztercén kitünő paironusa 
volt. Kriza a szomorú német világban jónak látta, hogy fiai meg- 
tanúljanak németűl beszélni. Besztercére küldötte a gymnasiumba 
egy pár évre. , Német akadémia lesz a fiukra nézve, ami a töké- 
letesedésökre nézve többet tesz tízszerte, mintha az eddigi édesen 
megszokott viszonyban maradnak vala. Különösen pedig, hogy 
bátyám oldala mellett vannak — írja 1858 szept. 21 — mint men- 
tor vezetése alatt a Telemak-ikrek, a sorsnak nagy kedvezése." 

Nagyajtához őszinte, meleg érzés vonzotta Krizát egész életé- 
ben. Már 9 éves korában elvitték Toroczkóra az apai nagyszülők- 
höz, hogy az ottani híres iskolában Sebess Páltól tanúljon, de édes 
atyjával és testvéreivel mindig szoros összeköttetésben állott, s az 
Ajta sorsa állandóan érdekelte. 

1854-ben panaszolja bátyjának, hogy Kolozsvárt , nagyban és 
kicsinyben sok aggályok között élnek". , A nagy világ zaja és robaja 
tudom még közelebbről éri bátyámat. Mi is bőviben vagyunk a 
tarackzörejeknek lapokban szintúgy, mint a szemmel látott világ- 
ban. Csak nehogy egy reggel azt kelljen látnunk, mikép futnak 
bátyámék mint a keleti kérdés arenájához közelebb állók, erre nyu- 
Gatálelés 

, Nagyajtán is népek és nemzetek nagy vándorlása, sok eső- 
hullás, drágaság, éppen mint nálunk. Kiss Mihály, a háromszéki 
esperes fogva még vizsgálat alatt, remélik, hogy kiszabadul". (1854. 
junius 24.) 


Egy ilyen alkalommal énekelte meg az ajtai tornyot : 


Föld sokszor remegett nyelvedtől Ajta toronyja! 
Ing a föld, nyilnak torkai, most te remegj! 

Gyermekkori édes emlékeit találjuk ezekben a sorokban : 


A kis leány kertjébe 
Rózsát szed a keblébe, 
Nem tudja a kis szedő, 
Hogy ő legszebb rózsatő. 


Az ajtai és más erdővidéki katonafiuknak énekelte ezt az 
emlékezetes dalt: 


Erdővidék az én hazám 
Katonának szűlt az anyám, 
Zölderdő zúgásán, 
Vadgalamb búgásán 
Nevelt fel jó anyám 


Az ajtaiak búját és örömét, amint hallja testvéreitől vagy 
atyjától, tudtul adja bátyjának. 1855. tavaszán a halál árnyékában 
jár, mert apját a szédülés bántja, öccsét Ferencet a szárazbetegség 
emészti. Ajtai szekerek viszik meg a hírt atyja haláláról, s ren- 
desen tudósítják az otthoni dolgokról is. 

Krizát sokféle betegség, gyöngeség kisérte. Kovács István 
szédülésről panaszkodik, ezért 1858-ban Kriza készíti bátyját a 
patriába fürdőre, hogy ottan életet, erőt és egészséget meríthessen. 
Krizának is régi vágya, hogy Előpatakot fölkeresse s szülőföldét 
meglátogathassa. 

1859-ben is , készül háromszéki szerencseútjára. Először Ajtát 
akarja meglátogatni, azután Előpatakon és Kovásznán akarja helyre- 
hozni megbomlott belső functioit és elpodagrásodott lábait, melyek 
nem akarnak becsületesen szolgálni s hajlani az ő parancsára". 

Kovács istván 1867 ben nyugalomba vonult Nagyajtára. Kriza 
János úgy érezi, hogy ezáltal ő is közelebb jutott a szülőhelyhez. 
1867-ben a karácsoni szent napok közelében megemlékezik kedves 
István bátyjáról, ,akinek nevenapját Nagyajta, szeretett szülőföl- 
dünknek annyi gyermeke fogja üdvözölni s a nagyajtai köszöntők 
sergéből én sem akarnék kimaradni az én kis családommal, mert 
Nagyajtáról emlékezve, egyszersmind életem legboldogabb kora, a 
gyermeki állapot tündérkora is felelevenedik viszontagságos életem 
emlékképei között s oly jól esik most, hogy a karácson kedélyes 
napján van akiért kiválólag kelljen Nagyajtára gondolnom szülötte 
földi magányában". 


Keresztény Magvető 1911. 19 

Háromszékért s szépjeiért rajongani tudott. 3 
Az én székem Háromszék, Télbe, mint a hó fehér, j 
Egy virágot itt lelék, De piros is, mint a vér, ! 
Magyarország, nagy ország, Ha nyárba megbarnúl is, Í 
De níncs benne szebb virág. Gyöngyvirág ő akkor is. ? 


1871-ben irta Kriza az utolsó karácsoni üdvözletet TEVE 
Istvánnak. Ismét gyermekkori emlékei újúlnak meg: , Részemről, 
ha olykor elandalodva visszagondolom magamat az álomként elj 
enyészett gyermekkorca, még most is legédesebb visszaemlékezé- 
sem közé tartozik a nagyajtai karácsonra s akkori tanuló-gyermeki 
dolgokra gondolás, holott én csakis 9 éves koromig töltöttem otthon 
karácsoni ünnepet, a többit mind Torockón, de azon kevés idő is. 
mind a legfényesebb világításban tündöklik emlékezetemben." ! 

Örömmel gondol bátyja nevenapjára, , akinek életgyűrűje, ahoj 
kezdetét : vette, ugyanazon pontra is kanyarodott vissza, eltelve a 
nagyajtai szülötteföldre vonatkozó kegyeletes ses e di 
Még azt is hozzá fűzi kedveskedésből, hogy Lenke leánya az em- 
berek véleménye szerint anyjához, tehát a Kovács István rokoná- 
hoz hasonlít. 

Kovács István 1872 ben januáriusban meghalt. Azóta csöndes 
lakója a nagyajtai temetőnek. 

Kriza három évvel élte túl. Ó ott pihen Kolozsvárt a bölöni 
Farkas Sándor, laborfalvi Berde Mozsa, bölöni Mikó Lőrinc, a 
nagyajtai Kovácsok számos ivadéka közelében. 

Viharos száz esztendő borongós ködéből Nagyajta szemei 
előtt, mint két lombos fenyő cmelkedik ki e két jeles szülöttje : 
Kovács István és Kriza János. A pap születésének századik fordu- 
lóján jól esett lelkünknek a visszaemlékezés. Kriza költő figyelmez- 
teti Ajta lakóit Benkőért. 

Benkő sírja előtt Ajtán vad tüske van örül s hálátlan honnak 
köszive rajta szobor, 

Vajjon Ajta hálásabb lesz-e a költőhez, mint vala a histori- 
kushoz ? Ez a kérdés most fog eldőlni, mert itt az idő, hogy költő- 
jének emléket állítson a hálás utókor. 


A magyarság ünnepe. 
Írta : Vári Albert. 


Nem vagyunk a külsőségek hívei. Azért bármilyen szép és 
nagyarányú volt az Erdélyi Magyar Közművelődési Egyletnek fenn- 
állása 25 éves fordulója alkalmából Kolozsvárt szept. 8-án rende- 
zett ünnepélye: nem akarjuk annak a külső képét megrajzolni. Ez - 
a napi krónikás feladata. Mi a látszat mögött a tartalmat, a formá- 
ban a lényeget s a szavak áradatában az eszmét és gondolatot 
keressük. 

Ilyen szempontból vizsgálva a jelzett ünnepélyt, azt úgy tekint- 
jük, mint a magyarság szivének egy hangos dobbanását. A szűk- 
körű partikularizmus, vagy kicsinyes felekezeti érdekek kultuszán 
felülemelkedve, együtt láttuk az egész magyarságot. A szivek és 
lelkek uniója volt az abban a városban, hol kimondották a magyar- 
ság politikai egységét. Egy nemzet vágyai, reményci, törekvései és 
eszményei töltötték be ott az ünnepség külső kereteit. És ott, abban 
a pillanatban, amikor hangosan dobbant a nemzet szive, amikor 
kitört belőle az életerő, az élni akarás és az életvágya : akkor láttuk 
a magyarságnak a külső körülmények által előidézett gyöngeségét, 
szerencsétlen történelmi helyzetét. Mit is akar a magyarság elérni 
a saját hazájában ? Azt, hogy nyelvét megértsék hazáját szeressék, 
törvényeit tiszteljék mindazok a nemzetiségek, akik vele együtt 
élnek, hogy e hazában a magyar érzés, a magyar szó és gondolat 
ne legyen idegen, hogy ne csupán a külső címereken, hanem kul- 
turánkon is a magyar jelleg domborodjék ki. És e cél felé vezető 
útunkban ezer éven keresztűl meddig érkeztünk el? Elérkeztünk a 
kezdet kezdetéig : az önvédelemig. Az ünnepély alaphangja, amint 
azt a szónokok egyértelmüleg kifejtették, az volt, hogy a mi mun- 
kánk nem aggressziv, nem hódító, hanem önvédő munka. Az önvé- 
delem a legtermészetesebb joga és kötelessége az egyesnek, a csa- 


ládnak és a nemzeteknek. Nem méltó az életre az, aki a saját 
19" 


900 A MAGYARSÁG ÜNNEPE. 


jellemét, egyéniségét megőrizni nem tudja. A fajfentartás ösztönét, — 


a faji jelleg megőrzését az állatokba is beoltotta az örök törvény - 
adó. Igaz, hogy a kereszténység magasabb, egyetemesebb célokat 
tűz az ember elé s azt kívánja, hogy az ember mindenek előtt és 
fölött ember legyen. De ez az egyetemes cél nem semmisíti meg 
az egyénnek istenadta jogait és természetszabta kötelességeit. Ellen- 
kezőleg, erőteljes, a saját egyéniségüket minél jobban kidomborító 
egyének alkotnak egészséges és összhangzó társadalmat. Ezért nin- 
csen jogosúltsága a kozmopolitizmusnak. 


Ha már most azt kérdezzük, hogy Magyarországon mi jogon . 


domináljon éppen a magyarság? Azon a jogon, amelynélfogva a 


nap süt, a tavasz virágzik, a zivatar tombol s a sas a magasba. 


száll, vagyis az örök törvény jogán, amint ezt az ünnepély egyik 
szónoka olyan szépen kifejtette. 


És itt tűnik ki a mi szerencsétlen történelmi és földrajzi hely- 


zetünk. Amig más nemzetek a fejlődés és magasabb kultura útjain 
minden akadály nélkűl törhetnek előre; amig háborítatlanúl élhet- 


nek magasabb eszményeiknek s szolgálhatják az emberiség közös, 


nagy és szent céljait: addig nekünk az önvédelem és a fajfentar- 


— 


tás guerilla harcaiban kell fogyasztanunk életerőnket, s áldoznunk 
tehetségünk javát. S mennyi nemes törekvést, mekkora szellemi és 


anyagi tőkét leköt az önvédelemnek ez a dúló csatája, kárára a 


magyarság magasabb eszményeinek és felsőbb kulturájának. Ezt . 


látva nem csodálkozhatunk, ha nemzetünk a nemzetek nagy verse- 
nyében lépést nem tarthat azokkal, akik minden erejüket eszmé- 
nyeik szolgálatába tudják állítani. 


Ez az egyik tanulság a magyarság ünnepéből. De az elszi- 


geteltség és magunkra utaltság tudatából következik erőink egye- 
sítésének, nemzeti intézményeink védelmének és fejlesztésének a 
követelménye. Értéktelen lett volna a magyarság ünnepe, ha az a 
nemzeti erő kifejtésének újabb forrásait nem nyitaná meg előttünk. 
Mint sajátságos tünetet lépten-nyomon tapasztaljuk, hogy a magyar- 
hág nem becsüli meg kellően önmagát. Nagy ünnepeken a magyar 
ruhával együtt nemzeti szinbe öltöztetjük gondolatainkat. De a 
mindennapi életben kicsinyelünk mindent, ami magyar. A magyar 
terméke nem elégít ki; a magyar szó nem elég a boldogulásra ; 
a magyar tudomány fejletlen, s a magyar vallás nem üdvözít. 
Keressük hát idegenben azt, amire lelkünk vágyik. S a legtöbbször 
külföldről drága pénzen és sok áldozattal hozzuk be azt, amit 


natzzezálli ejjangeatame ss 

itthon könnyen megtalálhattunk volna. Ez nemcsak az ipari cik- 
kekre, de a, tudományra és vallásra is vonatkozik. Hogy egyebet 
ne említsünk, ma jóleső örömmel tapsolunk azoknak a szabadabb 
szellemű vallási irányzatoknak, amelyek külföldi tudósok lelkéből 
kelnek szárnyra. Holott Dávid Ferenc már 300 év előtt hirdetője 
volt azoknak Kolozsvárt. Tőle nem vesszük be, mert ő csak 
magyar volt, de ha egy Strausz, Renan, Harnack, Pfleiderer vagy 
Lang Henrik mrndja ugyanazokat: akkor lelkesülünk érettük. 
Üdvösségünk eszközeit Rómában, Genfben vagy Wittenbergben 
keressük, holott kézügyben volna a magyar forrás, melyből merít- 
hetnénk. Sőt mi unitáriusok is jobban ismerjük Channinget és 
Martineaut, mint Dávid Ferencet, Enyedi Györgyöt vagy Szent- 
ábrahámi Mihályt. 

Nem ez a magyarság fejlődésének és megerősödésének az 
útja. Szegény ember az ő vagyonát jobban szereti és jobban meg 
is becsüli, mint a gazdagok dús birtokaikat. Ha a magyarság 
geniusza nem is indulhat el világhódító körútra, mi legalább itt e 
hazában értékeljük helyesen s becsüljük imeg igazán azt, amit a 
magyar földön magyar kéz, magyar szív, ész és lélek termel. 
Minden, amit idegenből hozunk, csak látszólag szolgál a mi erő- 
sítésünkre, a valóságban pedig egy-egy vonást töről le nemzeti 
jellegünkből. Mennél több erőt fejtünk ki abból a célból, hogy a 
saját lábunkon járni tudjunk; mennél nagyobb szeretettel veszünk 
körül mindent, a mi a magyarságot erősíti és jellegét kidombo- 
rítja: annál inkább részt vehetünk a németek nagy versenyében. 

A magyarság ilyen irányú erősítésére alakult ezelőtt 25 évvel 
az erdélyi magyar közművelődési egylet. Működése folytán fokozta 
a magyar öntudatot, támogatta a magyar nemzetet, segélyezte a 
a magyar templomokat, iskolákat, terjesztette az irodalmat és ápolta 
hagyományainkat, a mint erről részletesen beszámol az a vaskos 
díszkötet, amelyet jubileuma alkalmából adott ki." A cél még mesz- 
sze van. Az odavezető út addig tart, míg a nemzet élete. Egye- 
süljünk és tömörüljünk hát a magyar kultura eszményi templomá- 
nak a fölépítésére ! 


: Az E. M. K, E. megalapítása és negyedszázados működése. 1885—1910" 
Irta: pákéi Sándor József. Kolozsvár 1911. 


Újabb irányok a pedagógiában. 
Irta: Dr. Gál Kelemen. 


(Folytatás.) 


Áttérünk most bevezető sorainkban kifejtett célunkhoz képest 


annak az iránynak ismertetésére, amely kisérleti pedagógia néven 
különösen Amerikában és Németországban mind nagyobb hullá- 
mokat ver s mind több és több hívet számlál. 

Ennek az iránynak szülő anyja tulajdonképen a fiziológiai 
lélektan. Weber, Fechner, Wundt e lélektan legkiválóbb képviselői. 
Mióta Wundt 1879-ben Lipcsében az első kisérleti pszichológiai 
laboratóriumot felállította, azóta példája követésre talált az egész 
tudományos világban s ma már számtalan ilyen laboratórium műkö- 
dik s gyűjti a kisérleti anyagot, melynek feldolgozása, rendszerbe 
állítása lesz a tudomány feladata. 

A kisérleti pszichológia igen gyakran kutat olyan kérdéseket, 
melyek a pedagógiát is igen közelről érdeklik. Ez érintkezés terem- 
tette meg a pedagógiai pszichológiát, ahol azonban a figyelem még 
a pszichológiára esik s a pedagógiai kérdések csak másodsorban 
szerepelnek. 

Eme pszichológiai kutatások problémái, tárgyai és eredményei 
vetik meg alapját a kisérleti pedagógiának, melynek kutatási mód- 
szerével, feladataival és eddigi eredményeivel a következőkben 
foglalkozni szándékozunk. 

Ez irány legtekintélyesebb hívei Lobsien, Lay! és Melódia a 
E két utóbbi kezdetben együtt dolgozott. Folyóíratot alapítottak ez 
irányú kutatásaik közzétételére. Később egy irodalmi botrány miatt 


" Experimentelle Pádagogik. 


" Meumann, Vorlesungen zur Einführung in die experimentelle Püda- 
gogik und ihre psychologischen Grundlagen. 2 Bánde, Leipzig, 1907. 

elvált útjuk s most Meumann egyedűl szerkeszti folyóíratát Ez 
irányt szolgálja a Meumanntól kiadott Archiv für die gesamte 
Psychologie-ból , Sammlung von Abhandlungen zur psychologischen 
Pádagogik" is. Ilyen Ziehen és Ziegler gyűjleménye is: Sammlung 
von Abhandlungen aus dem Gebiete der pádagogischen Psychologie 
und Physiologie. 

Aki a kisérleti pedagógia módszerével és feladatával meg 
akar ismerkedni, azt Meumann idézett munkájához utasítjuk. Nem 
lármásan, a többi irányokat lenézve és figyelmen kívűl hagyva, 
hanem szerényen, tudva és őszintén beismerve ez új tudomány 
hiányait és hézagait, lelkiismeretes szorgaiommal dolgozik s nyiltan 
beismeri, hogy a kisérleti pedagógia nem foglalja magában az 
egész pedagógiát, hanem annak csak empiriai alapvetése akar 
lenni (40. 1I.). Tehát nem is adhat , rendszeres" pedagógiát, csak 
bevezetést az empiriai-pedagógiai kutatásba. 

Mert a kisérleti pedagógia eddigi eredményei alapján rend- 
szeres pedagógiát adni még ,korai" volna. Még igen sok terület 
ismeretlen, nincs fölkutatva s épen az empíriai munka és kisérleti 
kutatás szellemével ellenkeznék, ha e hiányokat gyanításokkal, fel- 
tevésekkel akarnók kitölteni. A pedagógia évszázados elhanyagolás 
után csak ez új iránnyal lépett a , tudományos kutatás stádiumába". 
Eddigi sorsa szánalmas volt. Herbarttal látunk a 19. század elején 
némi javulást. Ő megis felelt a maga kora tudományos igényeinek, 
de eszméinél megmaradni stagnatio volna. Frőbel és Pestalozzi 
eszméi sok tekintetben életrevalóbbak voltak. ,Ha a pedagógia 
nem akar maradi tudomány lenni, a jelenlegi filozófiai, orvosi és 
természettudományi disciplinák állapotának megfelelő, tudományos 
alapvetést kell kapnia". Ez az alapvetés közvetlenűl a gyermek 
életéből és munkáiból meríti ismereteit, független minden dogmá- 
tól és hagyományos elmélettől. 

Tehát csak alapvetésről van szó. A gyakorlati következmények 
levonásában Meumann — igen helyesen — nagyon óvatos. Nem 
követi Layt, aki kész az eddigi — még kellően össze sem foglalt 
— eredmények alapján az iskola ügyet újonnan szervezni, a tan- 
terveket és a gyakorlatot , nem lényegtelenűl" megváltoztatni. " Nem 
siet a gyakorlati alkalmazással, habár e kisérleti kutatásnak több 


: W. A. Lay, Experimentelle Pádagogik mit besonderer Rücksicht auf 
die Erziehung durch die Tat. Leipzig, 1908. 25. I. 

felől és több alkalommal szemére vetették, hogy a pedagógia szá-. 
mára teljesen terméketlen; nem siet, mert tudja Ziehennel," hog 
,a lélektani kisérletek eredményeinek gyors gyakorlati alkalmazása 
modern pszichológiát csak discreditálhatja". Hosszabb idő és hosz- 
szabb út vezet a kisérlettől a gyakorlati alkalmazásig, mint gon- 
dolnók. A gyakorlati következményeket csak javaslat és óhajtás 
alakjában állítja fel; a döntést a gyakorlat embereire bízza. 

Ennek az új pedagógiának a régivel szemben az a legfonto- 
sabb kifogása, hogy hiányzik belőle az elvek, a normák, a meg- 
állapítások és ezek alapján a kivánalmak ,kifogástalan és kime- 
rítően tudományos megokolása". S épen ezért arra vállalkozik, 
hogy a tiszta tényleges viszonyokat megismertetve olyan empiriai 
alapot adjon, amelyre minden pedagógiai előírás és norma felépít- 
hető. Ezért elítél minden olyan deduktiv módszerrel dolgozó peda- 
gógiát, amilyen a Herbarté is, amely mefizikai elmélkedések és 
meggondolások alapján kitűzött nevelési célból vezeti le a peda- 
gógiát. Mert úgy okoskodik — helyesen —, hogy elégséges meg- 
okolás nélküli előírások puszta parancsok s a tanító nem tudja, 
miért cselekedjék úgy, s ne máskép. Az új kutatási módnak épen 
abban látják legnagyobb becsét a tanítóra nézve, hogy ez képessé 
teszi a tanítót arra, hogy nevelői eljárásának mindenkor okát tudja 
adni. ,A mi egyik főkifogásunk a Herbart pedagógiája ellen az, 
hogy szolgai függésbe hozta a pedagógiai gyakorlatot olyan álta- 
lános jelszavaktó!l, mint Vertiefung und Besinnung, gleichschwe- 
bendes Interesse stb. és részben teljesen elavult módszeres előírá- . 
soktól, különösen az ú. n. formális fokozatoktól. Épen a formális 
fokozatok tana oly tanítási sablont szült, amelyet a gyermeki fel- 
fogási processus jelenlegi ismeretének álláspontjáról pedagógiai 
természetellenességnek kell tartanunk".? Ez az oktatás a gyermek. 
szellemi önállóságát nemhogy fejlesztené, hanem az iskolai előírá- 
sok merev követelésével minden spontaneitást elnyom. Már pedig 
egy nemzet szellemi és gazdasági előhaladására semmi sem oly 
fontos, minthogy épen az iskolázás idejében fejlesztessék és ápol- 
tassék az ifjúság spontán megnyilatkozó vidám munkaösztöne. 

Az új pedagógia e hiányokat akarja pótolni. Kikutatni törek- 
szik a tényleges viszonyokat s csak azután s csak ezek alapján 

" Das Verháltniss der Herbartschen Psychologie zur physiologisch- 


experímentellen Psychologie, 1900. 
" Meumann id. m. 9. I. 

állít fel normákat és előírásokat. Épen ezért nevezi magát peda- 
gógiai kutatásnak s mivel tényeket kutat, azért empiriai pedagógiai 
kutatásnak. A kisérleti pedagógia elnevezést csak az a potiori fit 
denominatio elvénél fogva veszi igénybe. 

A kisérleti pedagógia, ami a kutatás módját illeti, nem egyéb, 
mint a kisérlet és statisztikai módszer alkalmazása pedagógiai kér- 
désekre. Helyén való tehát mindjárt elején tisztába jönnünk azzal 
a kérdéssel: mennyiben beszélhetünk megfigyelésről, kisérletről és 
statisztikáról a pedagógiában ? 

Előbb azonban a legközelebbi rokon tudományban, a pszi- 
chológiában kell ezek szerepével tisztába jönnünk. 

És itt legelőször a megfigyelést és észrevételt szembeállítva, 
meghatározza mindkettő lényegét. Az észrevétel egyedűl önmagában 
megbízhatatlan, ki van téve a véletlennek, az önkéntelen figyelem 
eredménye. Az észrevétel úgy lesz megfigyeléssé, hogy az önkéntes, 
elemző figyelem határozott terv, cél és módszer szerint dolgozik. 
, Megfigyelés tehát nem más, mint figyelmes, tudományos céloktól 
vezetett, tervszerű, módszeres érzéki észrevétel". ! 

Kérdés azonban s kétségbe is vonták, hogy lehetséges-e önmaga 
megfigyelése s a lelki folyamatokkal való kisérletezés ? Meumann 
az ellenérvekre azt feleli, hogy ezek ,részben a lelki élet hamis 
felfogásán, részben az önmegfigyelés rendkívül nehéz eseteinek 
jogtalan általánosításán nyugszanak". 

A pedagógiai kisérlet lényegében egy a pszichológiai kisér- 
lettel, csakhogy a fejlődő és dolgozó gyermekre alkalmazva. De 
sokan tagadják a pszichológiai kisérlet iehetőségét is. Meg kell 
tehát vizsgálni, hogy mi a pszichológiai kisérlet s mennyiben lehet 
kisérletezni a pszichológiában? 

, Miként a megfigyelés módszeresen tökéletesített észrevétel, 
úgy a kisérlet tökéletesített és fokozott megfigyelés, mert a kisérlet 
célja az, hogy a megvizsgált folyamatokat pontosan ellenőrizhető 
feltételek alatt megfigyelje".? De a megfigyeléstől mégis különbözik, 
mert ennek várnia kell, míg a vizsgálandó jelenség bekövetkezik, 
holott a kisérlet előidézi azt. A kisérlet feltételei: a folyamatok 
szándékos előállítása, a kisérletező szándékai szerint való változta - 
tása és a folyamatok guantitativ meghatározása vagy mérése. Ez 
az elemző kisérlet, melyet ellenőriz és kiegészít az összetevő. 


ERUTOSS TT 8 
s: las m. 1105 [ 


306 ÚJABB IRÁNYOK A PEGAGÓGIÁBAN. 


Megvalósíthatók-e e feltételek a gyermekpszichológiai kisér- 
leteknél? Első tekintetre úgy látszik, mintha szellemi folyamatokat 
nem lehetne szándékosan előállítani, pl. mintegy vezényszóra 
vidámságot vagy haragot érezni. , Tényleg minden vagy majdnem 
minden szellemi folyamatot elő lehet állítani mesterségesen inge- 
rekből". " Ezek az ú. n. reactio-kisérletek. 


Ha ez lehetséges, akkor semmi akadálya nincs annak — 


mondja Meumann —, hogy azokat bizonyos célok szerint változ- 


rátették "ÖV 


tassuk is; nem teljesen izoláltan a többi tudat folyamatoktól; de: j 


megközelítő izolálás lehetséges, mikor a figyelem egy tárgyra sze- 
geződik s így a többitől eltérűl. 

Ami pedig e lelki folyamatok mérését illeti, ezeket directe nem 
lehet ugyan mérni, de igen a külső világ folyamataihoz való vonat- 
kozásaikban. Ez azt jelenti, hogy directe megmérhetjük azokat a 
külső folyamatokat, melyektől szellemiek függenek s a kapott mér- 
tékszámokat a külső folyamatoktól függő belsőkre alkalmazzuk. 
Ennek a közvetett mérésnek három módja van:-t. i. az inger, a 
kifejezés és az időmérés módszere. Vagy ingerekből határozzuk meg 
a szellemi életet, melyekkel közvetlenül vagy közvetve folyamatokat 
idézünk elé; vagy mozgásokból, melyekben a szellemi élet nyil- 
vánul (az ú. n. kifejező mozgások); vagy pedig az inger és a 
kifejező mozgás között eltelő időt mérjük. Több mód nem lehetséges. 

Ezek az elemző pszichológiai kisérlet módjai. Most követ- 
kezik a sinthetikus kisérlet, melynek lehetősége az előbbiekben 
bizonyítva van, minthogy nem új módszer, csak az előbbi uton 
nyert adatok kiegészítése és összetétele. 

Ez a lélektani kisérlet lényege. A pedagógiai kisérlet pedig 
ennek alkalmazása az iskolás gyermekre. Ám a gyermekkel való 
kisérletezés ellen két súlyos ellenvetés tehető. Egyik az, hogy a 
kisérleti személynél bizonyos megértés kivánatos a kisérletező szán- 
dékaival szemben. Ezt pedig a gyermektől nem igen várhatjuk. A 
másik az, hogy a gyermek rendkívűl befolyásolható (suggestibilitas). 
Az első Meumann szerint csak , nehézség, nem legyőzhetetlen aka- 
dály"; a második nagyobb baj, de helyes kezeléssel el lehet kerűlni 
s a befolyásolhatóság fokát egyszerű kisérletekkei meg lebet álla- 
pítani. 

A kisérlet előnyeit az eddigi alkalmi megfigyelésekkel szem- 

ben abban látja, hogy a tények rendszeres felkutatására kényszerít, 
lehetővé teszi a megfigyelés tetszés szerinti megismétlését, az egyik 
kutatás ellenőrizheti a másikat s így az eredmény biztosabb, nem 
függ a kutató egyéni sajátosságaitól és előítéleteitől s végül, hogy 
különböző kutatók együttes, közös munkájának útjait egyengeti. 

Ezekben körvonalazza a kisérleti pedagógia formai oldalát, a 
módszert és a kutatási eszközöket. 

A tárgyi vagy anyagi oldalára áttérve, az ötlik legelőször 
figyelmünkbe, hogy minden új kutatási módszer új problemákat 
szül. A rendszeresen megfigyelő és kisérletező kutatási mód a 
pszichológiában is, a pedagógiában is egészen új kérdéseket és 
területeket tárt fel, melyeket az eddigi pedagógia vagy nem ismert, 
vagy nem méltányolt. 

A legelső és legfontosabb újítása az, hogy kutatásánál a 
gyermekből indul ki. Ebből következik, hogy a kisérleti pedagógiá- 
ban a legnagyobb -tért foglalja el a gyermek, a maga egyéni sajá- 
tosságaival, magatartásával, fejlődésével az iskolai évek alatt. 

A kisérleti pedagógia legfontosabb feladatai tehát: a gyermek 
szellemi és testi fejlődésének kutatása az iskolázás ideje alatt; az 
egyes szellemi képességek (érzéki észrevétel, képzelés, emlékezés, 
elvonás, gondolkozás stb.) fejlődésének éber figyelemmel kisérése ; 
a gyermeki egyéniségek tanulmányozása; az egyéni tchetségek 
különbségének vizsgálása, az ú. n. tudományos Begabungslehre; 
a gyermek magatartása az iskolai munka alatt. E munkaprogramm 
aztán önként vezet át a gyermek munkájának figyelemmel kisérése 
révén a didaktikához és ez a tanító tevékenységéhez. 

A kisérleti pedagógia azonban a didaktikáról, továbbá az 
iskolaügy szervezetéről, a tanítóeszközök használatáról még nem 
sokat mondhat, mert a kutatások ez irányban még csak alig hogy 
megindultak. Aztán bizonyos kérdések, minő a nevelés általános 
célja, az oktatás általános és speciális céljai, nem tartozván a tények 
kutatásának területére, nem esnek a kisérleti pedagógia körébe. 
Ezeket az állam s a társadalom állapítják meg a kor míiveltségi 
állapotához képest gyakorlati szempontok irányítása mellett. 

E kérdésekben a kisérleti pedagógiának csak az a feladata, 
hogy megvizsgálja, vajjon a kitűzött célok a gyermek egyéniségé- 
nek és fejlődési fázisának megfelelnek-e s hogyan érhetők el leg- 
könnyebben ? " 


sr Td, m, 40, I. 

Meumann magánál az oktatásnál három feladatot különböztet 
meg. Egyik az oktatás methodikája, másik a tanuló magatartása az 
oktatás alatt, harmadik a tanító eszközök és az oktatásügy szerve- 
zete. Kérdés most már, vajjon a kisérlet alkalmazható-e mind a 
három területen? Azzal felel, hogy igenis, alkalmazható, azonban 
.kisérleteink jelenlegi állásában" még nem mondható meg, hogy 
iskola-szervezeti kérdések mennyiben tárgyalhatók kisérleti mód- 
SZEITEL 


A kisérleti didaktika három feladata közül az első anyagi, a . 


második formai, az első összetevő (synthetikus), a második elemző 
(analytikus). Ez utóbbi a fontosabb. A didaktikai kisérlet történhetik 
az osztályban vagy egyeseken ; lehet módszerek eredményeit kipró- 
báló és a tanuló munkáját elemző kisérlet. De hangsúlyozza s 
kiemeli, hogy a kisérlet ez utóbbi, fontosabb feladatát az osztály- 
kisérleteknél , szükségképen" el kell hanyagolnia, mert e kisérletek 
feltételei az osztály tömegében nem ellenőrizhetők oly pontosan. 
Meumann szerint Lay felfogása a kisérleti didaktikáról elégtelen és 
hamis. Szerinte ugyanis a kisérleti didaktika ,exakt oktatási gya- 
korlat, melynél eljárások és eredmény számszerűleg ellenőrizhető 
és összehasonlítható". Ez a felfogás a tanítást nyugtalan próbálga- 
tássá, tapogatózássá teszi, melynél a gyermek csak kisérleti tárgy 
és eszköz, nem pedig cél. A módszer javítása nem öncél, hanem 
az oktatásnak egy mellékeredménye. Aztán, ha a kisérletet exact 
oktatási gyakorlatnak vesszük, ez lényegében nem más, mint 
osztály- vagy tömegkisérlet. Pedig tudjuk, hogy ez pontatlanabb, 
megbízhatatlanabb és a módszer értékéről sohasem ad végleges 
ítéletet. 

A didaktikai kisérlet megalapozására eddig még csak egyes 
vizsgálódások vannak s azok is csak az alsó fokon, az olvasás, 
írás, számolás és rajzolás tanításánál s távol vagyunk még attól, 
hogy a didaktika alapvetését rendszeres megfigyelés és kisérlet 
útján elértük volna. A középfokú didaktika kisérleti alapvetése 
csaknem teljesen hiányzik. Ez azonban nem lehetetlenségét, csak 
nehézségét, a feladat bonyolódott voltát jelenti. Mert minél kom- 
plikáltabbak, összetettebbek lesznek a szellemi tevékenységek, annál 
nehezebb a kisérlet feladata is. De azért Meumann ,elvi okokat" 


nem lát az ellen, hogy a kisérletet kiterjessze a középfokú didak- 
tikára is. 


pl 6151, 1 

Minő feladatok várnak most a kisérleti pedagógiára, minő 
útakon kell haladnia, hogy régi és új problémák megoldásához 
foghasson ? , 

Vajjon az eddigi eredményekből lehet-e már most következ- 
tetéseket vonni a nevelés és tanítás gyakorlati alakítására ? 

A kisérleti pedagógia legközelebbi és legfontosabb feladatá- 
nak azt látja, hogy a gyermek fejlődését, különösen pedig testi 
fejlődését, ennek szervi akadályait, az elhárítás módjait és eszközeit 
pontosan ki kell kutatnia. S itt a tanító munkáját az orvossal kell 
hogy megossza, mert a gyermek munkájának megitélésénél ez az 
ellenőrzés , mellőzhetetlen előfeltétel". Az értelem (Intelligenz) és 
a tehetségek (Begabung) kutatását párhuzamosan kell végezni a 
tesi vizsgálásával. 

Különösen fontos feladat a fejlődés általános irányát megálla- 
pítani. Darwin hatása alatt ezt a fejlődést a környezethez való 
alkalmazkodásnak fogják fel. De a kisérleti kutatás ezt a nézetet 
egyoldalúnak és hibásnak mutatja, mert mindenütt a gyermeki 
spontaneitás, öntevékenység, kezdeményezés rendkivül nagy jelen- 
tőségét emeli ki. , Mennél önállóbb, öntevékenyebb a gyermek 
valamely képesség, készség vagy ismeret megszerzésében, annál 
pontosabban elsajátítja a tevékenységet, annál biztosabban meg- 
ragadnak ismeretei az emlékezetben, annál alaposabb a megértés." 
A szellemi fejlődés és növekedés már az első napoktól kezdve nem 
passzív befogadás, nem a környezethez való alkalmazkodás, hánem 
a külső világ benyomásainak sajátos feldolgozása egy személyiség- 
ben, amely a környezetre lénye bélyegét nyomja rá. Nyelve fejlő- 
dése is ez átalakító munkát mutatja. A hallott szavakat saját nyel- 
vére fordítja le s ennél marad addig, míg oda fejlődik, hogy a 
felnöttek nyelvét elfogadhassa. Túlzás volna azt állítani, hogy a 
környezet nem foly be meghatározólag a gyermek fejlődésére, de 
bizonyos, hogy a gyermek e hatásokat nem passzíve fogadja be, 
hanem saját eredeti módján dolgozza fel. Mondhatjuk tehát, hogy 
a fejlődés kisebb részben alkalmazkodás, lényegében azonban 
öntevékenység, a benyomások egyéni feldolgozása És átalakítása. 
A kisérleti kutatás egyik legfőbb feladata az lesz, hogy e feldolgozó 
. és átalakító folyamat lényegét s ennek az alkalmazkodáshoz, a 
nevelői hatásokhoz való viszonyát mélyebben . és alaposabban 
felkutassa. 

" Id. m. II. 405. I. , Csak az marad elveszíthetetlen birtoka a szellem- 
nek, amit önállóan dolgoztunk fel." 

A fejlődés általános iránya mellett azonban kutatnia kell az 
egyéni különbségeket és kivált a tehetséget. Itt még egészen míve- 
letlen mező az a kérdés, hogy a különböző tehetségeket egyidejű- 
leg lehet-é fejleszteni? 

Ismeretes, hogy pl az emlékezet kifejlődése akadályozhatja az 
értelmet; a jó megfigyelő rendszerint rossz gondolkozó s megfor- 
dítva. Ez a terület még csupa probléma. Aztán az ú. n. Begabungs- 
lehre feladata nemcsak a tanuló, hanem a tanító tipusát is meg- 
állapítani, mert a tanító hajlandó a saját maga tipusát a tanulónál 
is feltételezni s az aztán az eredményt kockáztatja. 

De Meumann szerint a legnagyobb feladata a kisérleti Bizet 
gógiának előreláthatólag a tulajdonképeni didaktikában lesz, mert 
itt az értelemről van szó s ehhez a kutatás könnyebben hozzá- 
férhet, mint az általános pedagógia sok kérdéséhez. Ilyen pl. a 
tanalak és eljárás (Lehrform, Lehrverfahren) problémája. Hogy 
vajjon a kérdő, leíró, elbeszélő, magyarázó tanalakot használjuk-e, 
ez a tantárgy természetéfől is függ, de a döntő szót a kérdezés 
léninyegéről, feltételeiről, pszichologiai hatásáról a kisérlet fogja 
kimondani. 

A kisérleti kutatások eddigi eredményeiből lehet-e következ- 
tetéseket vonni a nevelés és tanítás gyakorlati alakítására? E kér- 
désre a feleletet egy külön, rendszeres könyvben igéri, de már 
most is kiemel egy nehány szempontot, melyet az oktatás gyakor- 
latánál tekintetbe kell venni. 

Az első az, hogy új világításban s nagyob jelentőségben 
jelenik meg a gyermek érzelmi és akarati élete. Az értelmi haladás 
számos hibája és hiánya nem értelmi, hanem kedélyi és akarati 
okokra mutat vissza. Ebből következik aztán, ,hogy a nevelés 
helyes mócszerét egyedül a gyermek kedélyi és akarati életének 
helyes ápolásából nyerjük és a kedély és akarat helyes ápolásának 
lényege a nevelőnek ama szabályaiban és magatartásában van, 
melyek a gyermek önbizalmának nevelését, a gyermeknek erői 
önbecslésére való helyes rávezetését, egy erős akaratú személyiség 
fejlődését célozzák."" 

A mai pedagógia nem számol kellően e követelménnyel. Még 
sok pedagógus van, kiknek sejtelmük sincs, mily rendkívül fontos 
a kedélyi és akarati élet kezelése az értelmi munka s általában az 

egész szellemi előhaladás szempontjából. , A megalázás, a depressio, 
az öntudat sértegetése, a gyermek öntevékenységének elnyomása 
vagy nem fejlesztésének pedagógiája bűn a gyermeki lélek ellen ; 
helyébe kell lépnie annak a pedagógiának, amely a bizalmon, a 
minden áron való fölbátorításon, az öntevékenység és önállóság 
fölkeltésén, az egyéniség és tehetség alapos felismerésén (Eingehen), 
fejlődési fokába való beleérzésen, a gyermek egész sajátos termé- 
szete elmélyített megértésén alapszik." 

Másik követelmény, melyet a kisérleti pedagógia eddigi ered- 
ményei már nyilvánvalóvá tesznek az, hogy sokkal inkább kell 
sürgetnünk, mint eddig történt, a szellem formai képzését s hátra- 
szorítani a didaktikai materiálizmust. Ezt nem szabad összetévesz- 
teni az általános míveltség formai elvével. Itt a szellemi erők és 
képességek formai képzéséről, tehát pszichnlógiai formai képzésről 
van szó, ahol az anyag egészen másodrendű. E formai elvtől várja 
a túlterhelés kérdésének megoldását; aztán azt, hogy ismereteink- 
ből nem fogunk oly rettenetes sokat elfeledni, ha ..kevés alap- 
ismeret absolut biztos megszerzésére szorítkozunk". 

Egy további követelmény: ,több egyéniesítés az oktatásnál s 
minden nevelői eljárásnál." E követelményt azonban nem szabad 
túloznunk. Mert pl a tanterv, a cél, az átlagos követelmény, a tárgy 
természetétől függő módszer nem alkalmazkodhatnak a gyermekhez. 
De igenis követelni lehet és kell a tanítótól, hogy jobban megértse 
a gyermek magatartását minden munkájánál. Ezt teheti, ha egyéni- 
ségét, sajátos tehetségtipusát mélyebben megisinerni törekszik. Ebből 
következni fog az ő iskolai dolgai igazságosabb megitélése, midőn egy 
egyéni tehetségtipus termékeként fogja fel és értékeli. Követelni kell 
és lehet a tanítótól, hogy, egyénileg foglalkozzék az egyessel, 
ha ez az osztálytipustól lényegesen eltér vagy az átlagos követel- 
ményen alul marad, hogy megvizsgálja egyesek tehetségtipusát, kik 
feltűnő egyéni sajátosságokat mutatnak; végül hogy az egyest 
rávezesse sajátos tehetségeinek gazdaságos és helyes használatára. 
, Megértő elmerülés a tanítvány lelkébe s munkája helyes megitélése 
eeamily érési épp: oly nehéz didaktikai alapelvek, de csak a mi 
jelenlegi tehetségkutatásunk van abban a helyzetben, hogy a tanító- 
nak a végrehajtás helyes eszközeit és útjait megadja." íz 

Végűl ,több önállóság és mozgási szabadság tanulónak és 
tanítónak egyaránt". A mai oktatás igen kevés alkalmat ad az ön- 
tevékenységre és a szellemi önállóság kifejlesztésére. Ellenben 
rákényszeríti a tanulót a nyújtott ismeretek passzív befogadására. 
Ennek eredménye egy valóban ijesztő szellemi önállótlanság, az 
ítélet és szellemi kezdeményezés hiánya. Hiányzik az a technikai- 
formai iskolázottság, mely egy munkához önállóan hozzákezd s 
adott gondolatokat önállóan feldolgoz. 

A pedagógia ilyen empiriai megokolásának célját és lényegét 
abban foglalja össze, hogy megkönnyíti egyfelől a gyermek mun- 
káját, midőn a munkát egyéniségének, természetének megfelelő 
módon tárja elébe; másfelől biztosítja a tanító szellemi önállósá- 
gát, mert nem szabályokot állít fel, melyeket szolgai módon kell 
követnie, hanem képesíti arra, hogy önmaga állítsa fel magának 
a szabályt, hogy minden pillanatban számot tudjon adni, mennyi- 
ben helyesek a pedagógiai normák s mennyiben ellenkeznek a 
tudomány és a pedagógiai tapasztalat eredményeivel. 

Ezek azok az elvi kérdések, melyek az emopiriai pedagógiai 
kutatást más irányoktól a legjellemzőbben elkülönítik. Ezek azok a 
gondolatok, melyeknek célul tűzését a kisérleti pedagógia eddigi 
eredményei megokolják. 


Dávid Ferenc és kora. 
Irta: Dr. Borbély István. 
(Folytatás.) 


Vallásos téren a Békés elleni hangulat először az 1570. jan. 
1—6-iki meggyesi országgyűlésen nyilvánult meg, midőn a római 
katholikus Báthory pártja azt kivánta, hogy a fejedelem ,a mostan 
támadott eretnekség indítóit" büntesse meg." Ez a kivánság egyenes 
következménye volt annak a jezsuita hatásnak, mely Nagyszombat 
után Eger völgyében, majd előjeleivel Báthory udvarában Erdély- 
ben is mutatkozni kezdett. Sőt már megtalálhatunk e-y még kevés 
számú, de határozottan a római katholikus reakció szolgálatában 
álló török-barát pártot is, melynek feje somlyai Báthory István volt, 
tagjai pedig ecsedi Báthory István, Báthory Kristóf, Forgách Ferenc, 
Bánffy Pál, Gyulay Mihály és Kendy Sándor. Ez a párt titkos 
összeköttetést tartott a római klerussal. 


! Az országgyűlés szószerint a következőket végezte : , Az mostan táma- 
dott eretnekségek és azok indítói megbüntetése felől felséged kegyelmes vála- 
szát megszolgáljuk felségednek, hogy felséged legelőször megtekintvén az 
uristennek tisztességét és a felséged fejedelmi méltóságát, efféle káromlásokat 
és eretnekségeket nem szenved országában, hanem végére menvén, mind 
authorit, mind hírdetőit meg akarja büntetni, hogy az uristennek ennél nagyobb 
haragja is reánk ne szálljon". Ezt én úgy értem, bogy valakinek vagy vala- 
kiknek a felszólalására a fejedelem válaszolt. Ebben a válaszban az volt, hogy 
a fejedelem, megtekintvén az Ur Isten tisztességét s saját uralkodói méltóságát 
vizsgálat alá veszi a vádolt hitet vagy felekezetet s ha azt káromlásnak fogja 
látni, authorit és hirdetőit megbünteti, a hitet pedig eltiltja. Hangsúlyozom , 
hogy csak azután fog ilyen végzést hozni, ha , végére menvén" a panasznak, 
a vádakat alaposnak találja. Nem tudom, hogy az idézett végzésből Szilágyi 
Sándor miként olvashatott ilyen értelmet : , Az új eretnekséget eltiltották, annak 
hirdetőit elitélték s a fejedelem nemcsak megerősítette e törvényt, hanem annak 
végrehajtását meg is igérte". (Erd. orsz. gyűl. Emlékek II. köt. 276. I.) 


Keresztény Magvető 1911. 20 

Békésnek jól kellett látnia azt, hogy népszerütlensége napról- 
napra nő, észre kellett vennie, hogy körülötte oly hatalmas ellenzék 
szervezkedik, mely kedvező alkalommal minden szándékát meg- 
hiusíthatja. A két magyar haza egyesítésén rajongó fanatizmusa 
mégsem lankadt, most még törhetetlenebb kitartással, mint eddig, 
látott megkezdett mnnkája befejezéséhez. 1570. aug. 16-án már 
megállapította s a császárral elfogadtatta a speyeri szerződést s 
szeptember végén Gyulafehérváron a rendek tárgyalás alá is ve- 
hették. Az egybegyült 18 főrend vegyes érzelemmel fogadta az 
előterjesztést, Csáky ugyan fönntartás nélkül hozzájárult, azonban 
Báthory és Forgách kifogásokat emeltek. Mégis végeredményében 
a fejedelem s a többség elfogadván a szerződést, Békés dec. 26-án 
útra kelt, közlendő a császárral a bevégzett tényt. 

A fejedelem az új évet azzal kezdte, hogy Marosvásárhelyen 
országgyűlést tartott. Úgy látszik, hogy a római katholikus párt 
ismételten szót emelt a terjedő unitárizmus ellen. János Zsigmond 
tehát elhatározta, hogy a Meggyesen megigért vizsgálat eredmé- 
nyeit gyűlés elé terjeszti. Ennek megtörténte után a rendek kimon- 
dották, hogy .lsten igéje mindenütt szabadon prédikáltassék, a 
confessioért senki meg ne bántassék, se prédikátor, se hallgatók ; 
de ha valamely minister criminalis excessusban találtatik, azt a 
superintendens megítélhesse, minden functiojától priválhassa, azután 
ez országból kiűzettessék". 

Báthoryék praktikája tehát mégsem sikerült, a rendek — s itt 
még csak azt sem mondhatjuk, hogy Békés ösztönzésére, hiszen ő 
nem volt jelen a gyűlésen — közakarattal végeztek. Más kérdés 
az, hogy miért bántották épen ezt a protestáns felekezetet? A fele- 
let alighanem helyes, ha arra utalunk, hogy az unitárizmusban 
Békés pártját akarták sújtani, ebben is főleg a testamentumos 
urakat, és pedig a kancellár Csáky Mihályt, a hadsereg főparancs- 
nokát Hagymássy Kristófot, Nizowszki Szaniszló főpohárnokct és 
a személyes kiválóságai miatt nagyrabecsült öreg Bornemissza 
Farkast. 

Eképen fonódott két párt köré a politika és vallás kettős öve. 
Az utolsó erőpróba balul ütött ki a reakciónáriusokra; ám hátra 
van még a döntő küzdelem. Minden jel arra mutatott, hogy a 
végső és igazi diadal azé lesz, aki a körülményeket a legalkalma- 
sabb időben ragadja meg. Az alkalom nem váratott magára, egy 
nappal azelőtt, hogy Békés Miksával aláíratta a speyeri egyezséget, 

János Zsigmond március 14-én meghalt. Erről mindkét párt egy- 
forma hamar értesült. Mit kezdjenek? Ha a Békés-párt kihírdeti, 
maga Békés nem lévén itthon, esetleg elveszti a tért a személyesen 
intézkedő Báthoryval szemben ; viszont ha Báthoryék a török tudta 
nélkül proklamálják a gyászt, a porta könnyen Erdélyre üthet s 
elfoglalhatja, hiszen — kinek személye a támadást visszatarthatná, 
a fejedelem halott. Mindkét párt abban állapodott meg, hogy egy 
időre eltitkolják a fejedelem halálát. 

És megkezdődött az erők titkos mérkőzése . . . 

Hogy ki mit miképen végzett, arra örök feledés borult. Már- 
cius 20-án még tartották az egyezséget s a testamentumos urak a 
fejedelem nevében hívtak április 1-re országgyűlést. A következő 
napok azonban Báthory pártját juttatták diadalra. A gyulafehérvári 
gyűlésen nyílt szakadás következett be. Ugyanis az a kérdés került 
vitára, vajjon kik intézzék Erdély ügyeit a fejedelemválasztásig ? 
A Békés-pártiak azt mondották, hogy azok, akiket erre János Zsig- 
mond végrendeletileg kötelezett ; a Báthory-párt ellenben azt kivánta, 
hogy az ország békéje s a választás szabadságának biztosítása 
végett határozzanak hadfölkelést. Ez általános propozició részletei- 
ben ügyes cselt rejtett: a hadfölkelők összehívása legyen a testa- 
mentumos Békés-pártiak kizárólagos joga; azonban a helyiérdekű 
s apróbb egyenetlenségeket megelőzendő, másfélezer ember gyűljön 
Tordára s ezek vezéréül Báthory Kristóf választassék. Mire Békés 
Gáspár küldetéséből hazatért, a Tordára rendelt őrsereg tizezerre 
szaporodva, immár Tövis alatt táborozott. Ezenkívűl, egyelőre csak 
érdeklődésből, bár minden eshetőségre készen, a székelyek is nagy 
számmal jelentek meg. 

Ily körülmények között nem. lehetett kétséges az, hogy kit 
fognak megválasztani. Hagymássy följegyzése szerint május 25-én 
kikiálták Báthory Istvánt vajdának. 

Az új fejedelem három első intézkedésével egész jövendő 
politikáját kijelölte. 1. Ugyanazzal a vajdai hűséggel fogadott enge- 
delmességet a magyar királynak, amelylyel ezt Békés Gáspár is 
tenni akarta. Hitlevelében ugyanis ez olvasható : , Magyarország 
törvényes királyainak mostantól fogva jövőre engedelmes híve és 
alattvalója, vajdai  tisztemben őfelsége ellenségeinek ellensége, 
barátainak barátja leszek." 2. Követség által a pápának hódolatát 
fejezte ki. Ez intézkedés elődje protestáns szellemű kormányzatával 
szemben uralma római katholikus jellegének kifejezése volt. Ez 

természetszerűleg maga után vonta az unitárius Csáky Mihály 
kancellárságának megszünését; helyét a római hitű Forgách Ferenc 
foglalta el. 3. A római katholikus egyház restaurálása Erdélyben. 
Különösen ez utolsó intézkedését annyi erélylyel, valódi uralkodói 
hozzáértéssel foganatosította, amennyi Erdély történetében eddig 
ismeretlen volt. Noha épen tőle eredt a mondás: csak Istennek 
van joga a lelkiismereten uralkodni, mint á következmények mutatják, 
ravasz számítással maga is így cselekedett. Ugyanis elhatározta, 
hogy a meglevő egyházakat a legközelebbi alkalommal folytatóla- 
gosan ő is elismeri. Ellenértékűl épen csak annyit kivánt, hogy ez 
egyházak reverzálisban ismerjék el őt a törvényes jogrend legfőbb 
őréűl. Látszólag semmi különös jelentősége nem volt e kivánság- 
nak. A szász protestánsok 1571 szeptember 9-én Meggyesen meg- 
hódoltak Báthorynak. Ezzel egyidejüleg a magyar protestánsok 
szuperintendensévé Alesius Dénes udvari lelkészt nevezte ki. Az 
általános felekezeti határok ennyiben megjelöltetvén, 1571 szeptember —. 
17-én történt gondoskodás az unitáriusokról is. A fejedelem — 
főként a meggyesi zsinat kérésére — kijelenté, hogy , ezentúl 
Erdélyben és a Magyarországhoz tartozó részekben a könyvnyom- 
tatók bármely régi vagy új író legkisebb könyvét és írását cenzori 
engedély nélkül, lefoglalás és minden javaik elvesztése büntetése 
mellett, kinyomtatni, árulni és terjeszteni ne merjék." 

Ez volt Báthorynak az unitáriusok ellen való első cseleke- 
dete. Alkalmat hozzá az a két könyv adott, melyet Dávid Ferenc 
1571 márc. 25-én (Az egy ő magától való felséges Istenről és az 
ő igaz Fiáról) és április 22-én (Az egy Atya-Istennek és az ő áldott 
szent fiának Istenségekről), tehát a fejedelemválasztás legizgalma- 
sabb napjaiban Hagymássy Kristófnak és Békés Gáspárnak dedi- 
kálva kiadott. A mikor a lutheránusok e rendelet provokálták, ezzel 
csak azon irodalmi támadások ellen akarták védni magukat, mely 
támadások az utóbbi tiz év alatt őket végig dulták. Volt azonban 
e cenzurális rendeletnek más okozója is: Blandrata György. Már a 
második gyulafehérvári gyűlésen ismételten megtörtént, de legutóbb 
a nagyváradi hitvitán is megesett, hogy Blandrata hitelvi vitában 
elszólta magát s csak Dávid Ferenc higgadt készenléte mentette 
meg. Aki ez elszólásokat jól megfigyeli, észreveheti, hogy azok 
tartalma valami olyant is rejteget, ami Dávid Ferenc kimagya- 
rázásában nincs meg. Ezt Békés Gáspár egyszer nyiltan meg is 
jegyezte. Ekkor azonban nem került bővebb fejtegetésre a különbség. 

Most, megváltozott körülmények között, az olasz érzékenység nyiltan 
kifejezésre jutott. Bántotta Blandratát Dávid Ferenc magyar nyelvi 
tudása, hiszen újabban a hitviták is mind magyar nyelvűek voltak, 
a könyvek is magyarul íródtak, — s ő mindezeket nem értette ; 
bántotta az is, hogy Dávid a hitelvek magyarázását egészen magá- 
nak foglalta le. Mindezekből saját lekicsinylését olvasta ki s tenni 
akart ellene. E sürgős intézkedésre azért is szükség volt, mert 
Dávid Ferenc szeptember 20-ra Marosvásárhelyre zsinatot hívott 
össze. Hogy ehelyütt mit végeztek, nem tudjuk, írott emlékét elfödte 
a muló idő pora, mi ránk maradt, csak az összehívó levél. Ebből 
értesülünk arról, hogy Dávidékat ellenfelei, főleg a szentháromság 
tagadásáért kárhoztatják. A következmények azt sejtetik, hogy 
Marosvásárhelyen nemcsak a trinitáriusok és antitrinitáriusok, de 
Blandrata és Dávid Ferenc is mérkőztek. E mérkőzés eredménye az 
volt, hogy Blandrata propoziciói szerint iktatták törvénybe az uni- 
tárius egyház alapelveit. Dávid Ferenc egymagára maradt. Pártfogói 
közűl Csáky Mihály az új év elején az örök béke honába költö- 
zött; Hagymássy Kristófot az országgyűlés elszámolási perbe fogta ; 
Békés Gáspár pedig annyira el volt foglalva saját dolgaival, hogy 
nem ért rá mással foglalkozni. Mit tehetett egyebet, mint vagy 
lemond élte eddigi vezérlő céljáról s mint Socinus Laelius, vissza- 
vonulva, elfojtott gyötrelmek mardosó önvádjával morzsolja össze 
lelke nemes vágyait. Ez esetben újabb híveket, talán kitüntetéseket 
is nyer. Vagy pedig rálép a mártirok véres utjára, mely rövid, 
küzdelmes, de az egyéni önzetlen meggyőződés glorifikációjához 
MEZEt: 
És hozzálátott saját, tiszta unitárius elveinek hírdetéséhez. 


(Folytatjuk.) 

Dr. Bartók György: , Az erkölcsi érfék philosophiája", 
Kolozsvár, 1911. Kapható Stein Jánosnál. Ára 4 kor. 

Erkölcstani irodalmunk szórványos termékei között valóban örömmel 
kell üdvözölnünk Bartók ezen művét, annál is inkább, mert a szerző új, 
tisztán értékelméleti álláspontról igyekszik az erkölcstan problémáira világot 
vetni. A könyvnek nagy érdeméűl kell betudnünk írója azon eljárását; 
hogy szigoru kritikai munkával igyekszik az erkölcstan határait meg- 
állapítani s fejtegetéseiben sehol sem zavarja össze kutatásainak terű- 
letét más tudományokéval. Mai napság, midőn , Erkölcstan" cím alatt 
rendesen zavaros pszichologiai és szociológiai adatgyűjteményeket olvas- ; 
hatunk, jól eső figyelemmel kell kisérnünk azon törekvést, mely ezekkel. 
szemben a kritikát alkalmazza s az erkölcstant ezen járulékos és sok- 
szor zavaró elemeitől megtisztítani akarja. Jól mondja szerző, hogy ha. 
az erkölcstan tisztaságát meg akarjuk őrizni, ismét és ismét csak 
Kantra kell rekurrálnunk, akinek , Grundlegung"-ja minden idők erkölcs. 
tani munkájának örök mintaképe leend. 

A könyv első része az erkölcstanban jelenleg divó irányoknak 
történelmi birálati fejtegetését tartolmazza. Korunkban három ilyen 
irányzatot lehet kimutatni; első a biologizmus erkölcstana, melynek 
főképviselője Spencer. Ezen irány szerint az erkölcstan alapja a biolo- 
giában keresendő, aminthogy a lélektan alapja is a biologiában talál- 
ható fel Második irány a pszichológizmus erkölcstana, melynek főkép- 
viselője Wundt, akinek állítása szerint minden tudománynak alapja a 
pszichológia. Ezen felfogás hivei az erkölcsi megítélés pszichológiai 
processzusának tüzetes elemzése által vélik a morálitás lényegét fel- 
ismerhetőnek. Ez mondható jelenleg a legelterjedtebb erkölcstani irány- 
zZatnak. Végűl harmadszor a sociológizmus erkölcstana kerűl sorra, 
mely irány az ethika feladatául azt sürgeti, hogy az erkölcsi tények 
természettudományi módszerrel vizsgáltassanak meg s ép oly exaktság- 
gal írassanak le, mint a fizika, biológia stb. tényei. Ebből a szem- 

pontból elegendőnek is tartják az u. n. erkölcsök tudományát, mely a 
társadalom szokásainak, intézményeinek hű leírása és pontos lajstromba 
szedése lenne. Ezen felfogási módot szerző a Lévy—Bruhl- féle erkölcs- 
tudomány alapján ismerteti és birálja. 

Ezen három irányzat logikai objektivitással való tárgyalása ráse- 
gíti a szerzőt arra, hogy az erkölcstan problémáját a hozzátapadt 
függelékektől megtisztítva a maga tisztaságában állítsa elénk. 

Az ethika feladata az erkölcsiség természetének megértése, alap- 
kérdése pedig ez: mit kell cselekednem? Tárgya az erkölcsiség lénye- 
gének s az ember cselekedeteinek megértése s e megértés alapján 
való szabályozása. Aki az ethika ezen szabályozó, normatív karak- 
teréi tagadja, az nem érti annak természetét. Az erkölcstan előbb 
felállított alapkérdése: mit kell cselekednem, arra a fundamentális 
meggyőződésre vezeti a szerzőt, hogy az erkölcsiség igen fontos jel- 
lemvonása az értékesség s hogy a cselekvés problémája tősgyökeres 
axiologiai probléma. Ezért egy fejezetet szentel az értékelés kérdésé- 
nek általában és megállapítja, hogy ennek vizsgálatában nem a lélek- 
tani, hanem a kritikai módszert kell követnünk. A pszichológiai mód- 
szer minden válogatás nélkűl vizsgálja a léleknek jelenségeit, a kritikai 
módszer válogat és az értékes, a helyes szempontjából vizsgálja a 
megvalósuló tartalmat. A lélektani módszer a formára helyezi a súlyt, 
a kritikai ellenben a tartalomra, a jelentésre. 

A következőkben rátér magának az erkölcsi értéknek vizsgála- 
tára. Az erkölcsi értékjelző a jó. Jó erkölcsi értelemben csak az akarat 
illetve az akaratnak képe: a cselekvés; azért a következő fejeze 
tárgya a cselekvés És akarás folyamatának elemzése, melynek fejte- 
getése közben a szerző megállapítja, hogy -ebben a folyamatban a 
legfontosabb az Én állásfoglalása, amely tulajdonképen az egész aka- 
rásnak s következőleg a cselekedetnek értékét is megszabja. Az erkölcs 
érték megvalósúlásának formája az Én szabad állásfoglalása. AZ 
önállítás ezen szabadsága nélkűl beszélni sem lehet erkölcsiségről. 
Ezen feltételhez járul egy második, mely által az Én állásfoglalása 
közelebbről meghatároztatik: ez a cselekvés észszerűsége. Szabadság 
és észszerűség, e kettő teljesen meghatározza a cselekvés erkölcsi 
karakterét. E két feltétel megvalósítása azonban az intelligenciától 
függ s annál nagyobb mértékben érvényesülnek, minél fejlettebb az 
intelligencia. AZ intelligencia és szabadság egyinástól el nem választ- 
ható. Minél magasabb fokán áll az ember az értelmiségnek, annál 
inkább hallgat eszének szavára s igyekszik azt egész életében meg - 

valósítani. Az észnek való engedelmesség a szabadság legbiztosabb 
alapja, mert az ember nagyobb urat nem ismerhet az erkölcsiségben, 
mint saját intelligenciáját; ennek feltétlen uralma egyedüli biztosítéka 
az ember erkölcsi méltóságának és autonomiájának. Ezen legfőbb tör- 
vényadó nélkűl nincs moralitás, csak heteronomia, mely merő ellentéte 
minden erkölcsiségnek. Azért minden erkölcsi lény legfőbb feladata 
akaratában és cselekvésében egyaránt intelligens voltának megvaló- 
sítása. Ez azonban egyúttal kötelességünk is saz utolsó fejezet tárgya 
az erkölcsiség ezen harmadik jellemző vonásának t. i. kötelező voltá- 
nak kifejezése. Az öntudatos, eszes, intelligens lény kötelezve van az 
intelligenciának, mint legfőbb értéknek megvalósítására s így az erkölcsi 
kell az intelligencia legmélyébő! fakad. Ezzel záródnak Bartók fejte- 
getései. Hogy ő az erkölcsi Aell-nek fenségét a szentség jelzőjével 
akarja illetni, azt fölöslegesnek tartjuk, mert ezzel úgy sem mondtunk 
többet róla s még a Windelband-féle szentség homályos fogalmát 
juttatná eszünkbe, amire ilyen tiszta álláspontról megírott műben 
semmi szükség sincs. 

Szerző fejtegetései logikusak, világosak; könyvének beosztása 
helyesnek mondható. Erkölcstani álláspontjában Kant és Böhm Károly 
tanítványának mutatja magát. Az ő könyve az első nagyobb szabású 
mű, melyben Böhm értékelméletének alaptanai az erkölcstan feldolgo- 
zásában érvényre jutnak. Az ilyen tiszta és logikus erkölcstani fejte- 
getések napjainkban nagyon ritkák s épen azért melegen ajánljuk az 
érdeklődők szives figyelmébe, 


Dávid Ferenc. Születésének négyszázados emlékünnepére kiadja 
a magyarországi unitárius egyház. Írta: Kiss Ernő. Ára 2 kor. Gámán 
J. Kolozsvár, 1910. 

Régóta érezzük annak a szükségét, hogy Dávid Ferencről, az ő 
egyéniségéről és reformátori működéséről, egy könnyen kezelhető és 
áttekinthető műben hű képet kapjunk. Mert az oly nagy lelkesedéssel, 
meleg szeretettel és sok történelmi ismerettel megírt Jakab Elek-féle 
könyv, éppen a benne fölhalmozódott anyagbőség miatt nem elég 
könnyen használható s inkább szakemberek kezébe való. Ama köz- 
szükségen akart segíteni az egyház, amidőn Dávid Ferenc életrajzának 
a megírására, születése négyszázéves emlékünnepe alkalmából pályázatot 
hírdetett. E pályázat eredménye Dr. Kiss Ernőnek előttünk fekvő műve. 

Gondolatunk szerint, a különben kiváló író, igen túlzottan ragasz- 
kodott a pályázati hírdetés ama kitételéhez, mely a Jakab Elek-féle 

mű használatát megengedte. Úgy, hogy könyvét teljesen annak a nyo- 
- mában dolgozta s újabb forrásokat nem igen keresett s a Dávid 
egyéniségének megértésére újabb utakat nem mutatott. De amikor 
átvette a történelmi adatokat, akkor nem vette át azt a meleg szeretetet 
és nagy lelkesedést, melyet a Jakab Elek műve súgároz hőse iránt. 
Legalább ezt nem tudjuk kiérezni a Kiss Ernő soraiból. Lehet, hogy 
ez tárgyilagosság szempontjából a műnek érdeme, de mi — tekintve 
a célt, amelyért íródott — hiányának tudjuk be. Ez a korában meg 
nem értett s azután százéveken át elfeledett reformátor, ki az egyén 
legszentebb jogaiért harcolt és halt meg, ma nem csupán rokonszen- 
vet, hanem mélységes szeretetet és rajongó lelkesedést is érdemel 
tőlünk. 

Talán ebből a lelkesedésből fakad az a vágyunk, hogy mi a 
Dávid Ferenc életrajza keretében nagyon is kidomborítani szeretnők 
azt az erős és hódító egyéniséget, aki családi, egyházi, vallási, nem- 
zetiségi és társadalmi korlátok lerombolásával olyan merészen tört 
útat az igazság felé s aki olyan biztos kézzel vezette győzelemre 
Erdélyben előbb a lutheri, majd a kálvini és végül az unitárius refor- 
mációt. De úgy vagyunk még ma a Dávid egyéniségével is, mint 
arcképével. Mindenki alkot magának egy képet s azt hiszi, hogy az 
az igaz; mert az eredetit nem láthatja. 

Amikor e pár vonásban rámutattunk a hiányokra, ugyanakkor a 
kétségtelenül elismerésre méltó munka érdemei előtt nem hunyhatunk 
szemet. A meglevő adatokat kilenc fejezetben ügyesen és áttekint- 
hetően csoportosítja. Kiváló érzékkel bír az író azoknak a pontoknak 
a megragadására, amelyek Dávid Ferencet reformátori pályáján irá- 
nyitották. Különösen megkapóan írja le a reformátor lelki harcait a 
saját művei alapján s úgyszintén az ő vallási és erkölcsi elveiről is 
eléggé tiszta képet nyerünk. Az egésznek előadása nyugodt, kellemes 
és rávall a szerző tollára. 


Dávid Ferenc: Rövid magyarázat. Az eredeti kiadás fac- 
similéjével. Ára 10 kor. Kolozsvár. , Ellenzék"-nyomda. 1910. 

Az unitárius egyházat eléggé nem méltányolható intenciók indí- 
tották arra, hogy a Dávid. Ferenc műveit születése négyszázadik 
évfordulója alkalmából kiadja. Mert valóban eljött az ideje annak, 
hogy a századokon át agyonhallgatott reformátor szellemét eredeti 
kútfőkből megismerjük és méltányoljuk. Ennek a sorozatnak kezdete 
a jelzett munka, amely történelmileg világosítja meg azt az útat, mely 

Dávidot az unitárius reformációra vezette. Az olvasás megkönnyebbí-. 
tése céljából az eredeti szöveg a mai helyesírásnak megfelelően van 
átírva, mely munkát Pálfi Márton tanár nagy gonddal végzett. Vala- 
mint ő írt nyelvtani magyarázatot a műhöz. Ezenkívűl dr. Boros 
György teol. tanár írt hozzá , Dávid Ferenc teológiája" cím alatt hit- 
tani, magyarázó értekezést. Mindazoknak, akik a Dávid Ferenc lelkébe 
behatolni akarnak, figyelmükbe ajánljuk a nagy gonddal kíadott könyvet. 


A görög katholikus szertartástan elemei. Képekkel s 
katekizmusi ismétlő kérdésekkel. A népiskolai tanterv alapján elemi. 
iskolai használatra írta: Szémán István kir. kath. főgimn. r. hittanár, 
egyházm. m. tanfelügyelő. Ungvár. 1911. Ára 60 fill. 

Egy röviden és világosan megírt kis iskolai tankönyv, amely 
nagyobb jelentőséget az által nyer, hogy azt a tiszteletreméltó irány- 
zatot van hivatva szolgálni, amely a görög kath. magyarok magyar 
liturgiáját akarja kivívni. Minden igaz magyar embernek támogatnia 
kell ezt a jogos és méltányos törekvést. A mi őszinte rokonszenvünk 
kiséri úgy a mozgalmat, mint annak vezetőit és irányítóit. 


Mintázási Tanmenet. A népiskolai kézimunka oktatás —. 
agyagmíintázás — sikerét biztosító munkát: , Mintázási Tanmenet"-et 
állított össze és adott ki Hargita Nándor székelyudvarhelyi áll. kő- és 
agyagipari szakiskolai igazgató, szobrász. Szerzőnek ezen, az agyag- 
mintázás minden részletét felölelő értékes munkája két részből áll: a 
mintázás tanítására vonatkozó összes tudnivalókat magában foglaló 
Vezérfonalból és a gyakorlati kivitelhez mintákat adó 84 drb. gypsz- 
minta és 14 drb. fali rajzlapból. Nemcsak a szakember, de a nép- 
iskolai tárgykörrel teljesen ismerős és otthonos gyakorlati tanító mun- 
kája is ez a Tanmenet, mert szerzője a székelyudvarhelyi szakiskolai 
tanulókat, az elemi népiskolai és alsóbb osztályú középiskolai tanuló 
ifjúságot már esztendők óta tanítja a mintázásra. A kedvező birálat 
alapján a Mintázási Tanmenetet a vallás és közoktatásügyi miniszterium 
3285—911. szímú rendeletével engedélyezte és a taneszközök jegy- 
zékébe felvette, 

Az egész munka ára 75 korona. 

Megrendelési cím: Hargita Nándor áll. szakiskolai igazgató, 
Székelyudvarhely. 

Kriza-ünnep Nagyajtán. Aug. 6-án ünnepelte a Dávid Ferenc-Egyesület 
háromszéki fiókja kezdeményére ez az erős község nagyszülötte, a híres költő- 
püspök születésének századik évfordulóját. Amint várni lehetett, az ünnepély 
a kezdetben tervezett szűk keretből kinőtt s részt vett benne a inagyar tudo- 
mányos akadémia, a Kisfaludy-társaság, Erdélyi Múzeum-Egyesület, Erdélyi 
Irodalmi Társaség, az egyházi főhatóság, papnevelő-intézet, a kolozsvári és 
székelykeresztúri unitárius gimnáziumok sto. Az ünnepély templomi istentisz- 
telettel kezdődött, délben közebéddel folytatódott s este műsoros estéllyel 
végződött, melynek jövedelmét egy felállítandó Kriza-szobor alapja javára 
fordítják. 


Péterfi Dénes, folyóíratunk volt szerkesztője, 35 évi papi és theol. tanári 
működés után f. évi szeptember hó 1-től, saját kérésére, nyugalomba vonult: 
Magányt szerető természete s az a viszony, melyben folyóiratunkkal hosszú 
idön keresztűl állott, megtiltják nekünk, hogy behatóbban foglalkozzunk e 
lapokon e lépés jelentőségével. Azt azonban nem akadályozhatják meg, hogy 
kifejezést ne adjunk a veszteség amaz érzésének, amely eltöltötte s eltölti 
mindazok lelkét, akik az egyházi és iskolai közélet érdekeit szivükön viselik, 
akik ez élet mozzanatait figyelemmel kisérik, akik az egyházi és iskolai köz- 
igazgatást erkölcsi felelősség mellett végzik. Nem ez az alkalom való arra, 
hogy papi és tanári székén szerzett érdemeit méltányoljuk s nem ez az idő 
arra, hogy méltassuk ama fenkölt és nemes gondolattartalmat, mely irásait és 
beszédeit oly előkelő szellemi élvezetté emeli, amaz előkelő és választékos 
formát, melyben ezek megjelennek Mégis sajnálattal emeljük ki, hogy többé 
nem gyönyörködhetünk művészi előadása nemes tartalmában, a ivallás és élet 
kérdéseinek ama kimeríthetetlen mélységű felfogásában, amely az isteni szellem 
jellenlétét hirdeti az universum minden jelenségében s intuitiv lélekkel isteni 
mistikumot lát ott is, ahol a közönséges lélek előtt nincs probléma. Az élőszó 
varázsa által keltett azt a nemes szellemi élvezetet ezentúl nélkülözni fogjuk, 
de azzal a reménnyel bíztatjuk magunkat, hogy megszabadúlva kettős hivatása 
sok dolgot adó elfoglaltságától, ,procul negotiis" közzé fogja tenni ama dol- 
gozatait, beszédeit, melyek annyi nemes élvezetet szereztek hallgatóinak. 


Zsilinszky Mihály, a bányai ev. egyházkerület felügyelője lemondott 
állásáról. Szept. hó 13-án neki kellett volna a kerület közgyűlését megnyítnia 
és vezetnie. Ehelyett Scholtz Gusztáv püspök a lemondását jelentette be. A 
lemondást magas korával és múlt évi balesetével okolja meg, de egyes lapok 

szertnt közrejátszottak erre az egyházi belső életre vonatkozó okok. Bármi 
legyen is e lemondás oka, annyi bizonyos, hogy Zsilinszky visszalépése az 
egyházi közélet teréről nagy veszteség nemcsak annak az egyházkerületnek, 
melynek ő nagy tiszteletben álló felügyelője volt, hanem az egész magyar 
protestantizmusnak is. 


A Jatho-ügy. Ebben az ügyben, melyről folyóíratunk előbbí száma 
röviden megemlékezett nyilatkozik //ernack Adolf, a híres berlini theol. tanár 
is. Ő maga is tagja a Spruch-kollegiumnak, melynek ez ügyben kifejtett mű- 
ködése után véleményét így foglalja össze: Téves tanokat nirdető lelkész ellen 
panaszt csak a gyülekezet vagy az illetékes püspök emelhet Máshonnan jövő 
vádnak hely ne adassék. Törvénytelen eljárás, hogy az egyházi főtanács emeli 
a vádat s négy tagja az itéletnél szavazatra jogosúlt. A Spruch-kollegiumnak 
csak azt a jogot kellene megadni, hogy megállapítsa, hogy visszaélés történt 


Ezt tudomására adja az illető gyülekezetnek, ami aztán elég erkölcsi erővel " 


kell hogy bírjon 

37 német theologiai professzor ez ügyben a következő nyilatkozatot 
adta ki: 

, A Spruch-kollegium döntése Jathó esetében már első ténykedésében 
megmutatta mindazokat a nagy veszélyeket, melyek ez intézménnyel össze- 
kötvék A keresztény egyéniség, gyakorlati működés és jellem helyett minden 
súlyt a tanra fektettek. Most már a német protestantismusra az a veszedelem 
áll elő, hogy az emberekben mindenütt az a vélekedés erősödik meg, miszerint 
a Jézus Krisztus szellemében való életnél a mértékszerűleg világosan soha 
meg nem határozható igazhitűség fontosabb. Mi, egyetemi tanárok, kötelessé- 
günknek érezzük még egy különös veszélyre rámutatni. Egy ilyen eljárás tanuló, 
fejlődésben levő theologus-ifjúságunktól tanúlmányaiban  elfogulatlanságát 
rabolja el, jövendő gyakorlati téren kifejtendő működéséhez való örömét pedig 
megzavarja. Akadémiai feladatunkat meg — minek belső értéke és létjoga 
csak akkor van, ha nem más, mint keresztény érzületnek, őszinteségnek és 
igazságszomjnak együttes ápolása — nagyon nehezíti. Ha csak távolról is az 
a látszat támadna, hogy a mi fakultásaink egyházilag megkötött oktatás semi- 
nariumai, helyüket a német egyetemi oktatás szervezetében eljátszanák úgy, 
hogy mint fakultásokat, azonnal meg kellene szüntetni. Igy hát alólirott egye- 
temi tanárok, míg egyfelől a tudomány és vallás közötti állandó, szerves 
összeköttetés ápolására hivatott protestantizmus megrendülésének beláthatlan 
következményeire útalunk, addig másfelől reméljük, hogy a Spruch-kollegium 
eddigi működésének formái között többé tevékenységet kifejteni nem fog", 


A presbiteri szövetség körútja. Ez a szövetség 1877-ben alakult, első 
gyűlését Edinburgban tartotta. Célja az, hogy a presbiteri egyházszervezetet 
elfogadó ref. egyházakat tömörítse. Két ágra oszlik, a nyugatira és keletire. A 
nyugatihoz tartoznak az amerikai, a keletihez az európai egyházak. Most a 
keleti ág tartotta gyűléseit. 1913-ban lesz a két ág együttes gyűlése Skóciá- 
ban, Aberdeenben. A magyarországi körút állomásai Pápa, Komárom, Sáros- 


patak, Szatmár, Debrecen, Kolozsvár, Budapest. Szept. 17—18-át Kolozsvárt 
töltötték, 

Dr. Baltazár Dezső püspök beiktatása aug. 15-én történt meg nagy 
fénnyel és nemcsak a tiszántúli egyházkerület, hanem az egész protestáns- 
világ aagy érdeklődése mellett. Az egyházkerület majdnem egyhangúlag vá- 
lasztott egy fiatal és radikális embert s ezért — amint ref. közlönyökben 
olvassuk — mindenki valami újnak a kezdetét várta A beiktatási ünnepély 
részleteivel nem foglalkozunk, de kiemeljük, hogy programmbeszédéről ritka 
nagy elismeréssel szólnak a lapok. A Ref. Szemle szerint , egyik-másik nyi- 
latkozata lapidáris tételként hangzott, melyben az álláspont precizitását csak 
a megfogalmazás csíszoltsága mulja felül . . . Nyugodt erő volt minden szava ; 
szenvedélyekre való appellálásnak nyoma sem volt sem a hangban, sem a 
tartalomban ; söt úgy tetszett, mintha az érzelmeket is készakarvást szorította 
volna le a meggondoltság". A beiktató beszédből közöljük a következő — 
általános érdekű — részleteket : 

Akit tehát láttok: az vezér. Gyarló erőkkel, de alátámasztva Istennek 
kegyelme, népek bizodalma, erős elhatározás és reménységek által, melyeket 
,az Istenben vetek és hiszem, hogy azok a reménységek meg nem szégyeníi- 
tenek" ; mert bizonnyal elhittem, hogy ,az Isten kegyelme által vágyok, ami 
vagyok és az Ő kegyelme nem volt és nem lesz hozzám hiábavaló". 

Minden vezér küzdelmeinek harcteret keres és vezérfényt, amely után 
megyen. A tér, amelyen futásomat elvégezni, nemes harcomat megharcolni és 
hitemet megtartani akarom, maga a valóságos, az egész élet, földi és égi 
boldogságukért tusakodó emberekkel. A vezérfény az evangélium ugy, amint 
az újszövetségi szentírásban megíratott. 

,Jézus az út, igazság és az élet". Amerre ő vezet, megyek. Látom, 
mint kinálja pásztorainak, nyájának az életet, hogy használják mennyei Aty- 
jának, ki az övék is, dicsőségére. Megyek tehát semmit sem gondolva az 
előítéletekkel, amelyeknek sötét szárnyú tiltakozása ott suhog a feledés sűrű- 
jéből kireformált új útak felett. 

Ha kinn a túlzó felfogás ellenáramlata követ emelne rám, vagy a fon- 
toskodó elzárkózás synedriuma megostorozna is, amiket az én uramtól, Jézu- 
somtól hallottam és láttam, azokat vígan és bátran hirdetni fogom és igye- 
kezem bevinni az eleven életbe, a társadalmi élet minden ágazatába ! 

Az anyagelviség egyedül idvezítő tanát az erkölcsi szegénység, lelki 
alacsonyság és büntetéstől rettegő bűntudat közös tanácsa eszelte ki, ha- 
nyatló, beteg társadalmak lelkivilágának izgató szeréűl. Viszont az anyag- 
elviség minden jogosultságának teljes tagadása farizeizmus, amely kifelé 
begátol, befelé kihasznál. Az a szent pusztaság, amely látta a názáretti mes- 
tert csodákat tenni az éhező sokaságért, viszont a maga lelke javáért 
éhezni, sanyarogni, nagy tudományt tanítana nekünk, ha áhítattal meg tudnánk 
hallani ; nagyobbat, mint a fentebbi túlzó irányzatok összes doktorai. Meg- 
tanítana szánni, könyörülni, áldozni, lemondani. Áthidalná azt a rettentő 
szocialis mélységet, melyben ez idő szerint harsog az osztálygyűlölet vér- 
fagylaló harsonája. Péter apostolként felállítaná az , ékes kapuk" előtt kö- 
nyörgő koldusokat s a , gazdag ifjúnak" több következetességet tanítana. 
Nem csábítana a számtani egyenlőség mese-szigetére ; de a testvéri megértés 
és méltatás emberi közelségébe hozná a csúcsokat és völgyeket. Megtanítana, 
dolgozni, küzdeni minden kisértetekkel, küzdeni nemcsak a becsületes :nke- 

nyérért", hanem az ,lsten igéjéért" is. Megtanítaná a társadalmat, hogy a 
tisztes erőfeszítésnek adja meg az ellátás kellő mértékét a szolgálat minő- 
sége szerint Megtanítaná az államot, hogy ugyanazon vendégségben ugyan- 
olyan ,kenyérrel és hallal" táplálja mindazokat, akik talpkövének épségéért: 
a valláserkölcsért és tudományért mint hivatalosak küzdenek. A tanitványok 
is ugyanazt az ételt és italt vették a szent vacsorában ; még Judás sem volt 
kirekesztve, igaz, hogy feljebb sem méltatva a hívek és igazak felett. 

A feszültség, amit az anyagi kérdések izzása a társadalomba bevitt, 
hatását a szellemi téren is érezteti. A hit a tudomány kezdik felmondani a 
testvériséget. A hit a tudománynak rombolást, destrukciót; a tudomány a 
hitnek visszafejlesztést, reakciót lobbant a szemére ; holott egymástól elválva, 
mind a kettő az építés és haladás hatványozott tényezője lesz. 

A tudomány szabad vizsgálódásának nem képezheti tiltó gátját a hit; 
annál kevésbé annak embercsinálta szabályai. Ha a hit igaz, vagyis ha alapját 
történelmi valóság, másfelől világos és szilárd belső meggyőződés képezi, 
akkor soha sem fog félni attól, hogy az ezerszemű tudomány boncoló asz- 
talára kerűl. Iizért nem féltem én a magam evangélium szerint reformált 
hitét semmi tudománytól, mert tudom, hogy minél nagyobb tüzet rak alá a 
próba, annál színaranyabb tisztaságban fogja azt kiáltani. Ezért nem félek én, 
ha a tudomány ,tudakozza még az Istennek mélységeit is"; mert tudom, 
hogy azt a ,fundamenturaot, amelyen kivül mást senki sem vethet", még a 
pokol kapui sem tudják lerontani. Félteni csak az emberi találmányokat 
lehet, amelyek hatalmi érdek esendő támasztékai; de amelyeknek sem a hit- 
hez, sem az idvességhez nincs semmi köze 

Korunk egyik legaggasztóbb jellemvonása, hogy a hit ahelyett, hogy 
legilermészetesebb világát, az egyéni meggyőződést mélyítené, magasítaná, gaz- 
dagítaná, inkább intézményszerű, külső életet él. Bemegy pártostényezőnek a 
társadalmi és politikai küzdelmekbe s az iskolákat a nemzeti művelődés nemes 
babérja helyett a felekezeti érdek Eriszalmájáért állítja versenybe. Ez a fő 
indoka annak, amiért én az iskolák államosításának vagyok hive; de hive 
csak arra az esetre, ha az államosítás minden felekezet összes népiskoláira 
kiterjed; mert részleges államosítással a verseny reánk nézve kedvezőtlen 
esélyeit szaporítani őrálló tisztemmel ellentétesnek tartanám. Addig is, mig az 
iskolák egyetemes államosításának nagy reform-időszaka elérkezik : az iskolák 
viszonyos és egyenlő jogi és anyagi helyzetének ma még hiányos biztosításá- 
val s az egyház alkotmányán belüli önkormányzati szabadságának fejlesztésével 
lehet megelőzni a még nagyobb károkat. 

A különböző egyházaknak nem az a hivatásuk, hogy már az iskolákban 
kezdjék megvonni s kinn az életben mélyíteni a hitelvi ellentéteket, vallásbeli 
különbözőségek és a felekezeti gyűlölködés árkait; hanem, hogy a bennük 
rejlő intellektuális erővel és erkölcsi hatással emeljék az egyént a hétköznapi 
élet sivársága, gyötrelmei fölé és állítsák be a szeretetnek abba a szent 
közösségébe, amelynek palládiuma a haza. Ennek erejét fokozzák, fényét 
emeljék, hatalmát gyarapítsák, hogy majd midőn pihentető kebelén helyet ad 
testünk nyugalmának, lelkünket emeljék a reménység szárnyain abba az 
országba, amelyről, csak sejtünk, de amely felől egy ember sem, egy egyház 
sem rendelkezhetik, sem úgy, hogy kinyíthatná, sem úgy, hogy becsukhatná ; 
mert az egyedül a mindenható Isten birodalmában vagyon. 

Kérem és várom, legjobb törekvésemmel azon lészek, hogy az állam a 
békesség művében segítségre jöjjön; és a felekezeti békesség alapokmányát 
az 1848. évi XX. t-ket minden vonatkozásában végrehajtva egyenlő és igaz- 
ságos osztályt szerez gyermekei között, hogy ne legyen módja elmerülni egyik- 
nek a gazdaságban, másiknak a nyomorúságban; mely mindkettő kárvallásra 
szokta vinni az erkölcsöket vagy legalább is idegenséget és keserűséget szerez 
a testvérek között. 

De maradjunk bár tovább is szegénységben, alányomott megkülönböz- 
tetésben vagy lépjünk bár be a imegszolgált jólét családi otthonába : az új idők 
követelményeihez nevelt papi nemzedékekkel, a hitélet mélyítésével, a lelki 
gondozás hatékony felkarolásával, a történelmi alapok megőrzésével, egyház- 
alkotmányunknak és intézményeinknek kor- és elvszerű kiépítésével; a lel- 
készi és világi elem egyensúlyos érvényesülésével, az egyetemes papság 
varázsával ; a tudománnyal, aminek levegőt, szabadságot adunk. a hittel, amit 
az evangéliumból veszünk; a józan erkölccsel, amit arra építünk és a sze- 
retettel, ami mindennél nagyobb, hazánkat s benne egyházunkat Isten dicső- 
ségére hiven szolgálva, bátran megyünk a jövő elé, melynek reménységét 
Istenben vetjük. 

Ez a jövendő most várakozással néz reám. Igájától nem tartózkodom. 
Hozzátört az élet. Küzdelmétől nem vonogatom magam. Benne nőttem. Vesze- 
delmeitől nem félek. Megszoktam. Töviseit, szenvedéseit elfogadom. Régi 
ismerősök. 

Csak egytől félek. A csalatkozástól. Nem a magamétól. Hiszen gyarló- 
ságomat jól ismerem. Hanem a tietektől, akiknek kezébe felettébb való mérté- 
ket adott felőlem a szeretet. 3 

Kettő vigasztal. Egyik, hogy mindíg mindent nyilván szólottam és 
tettem ; tehát senkit sem hitettem magam felől. Másik, hogy ,akik az Urban 
bíznak, azoknak erejük megújul. Szárnyat nevelnek, mint a sasok. Futnak és 
nem fáradnak el, szállnak és nem lankadnak megf. 


Középiskolai vallástanárok képesítése a reformátusoknál. Az egyet. 
konvent 1911. évi jegyzőkönyve szerint a vallástanári képesítés alapfeltétele : 
a két lelkészképesítő vizsga letevése. Ezenkívűl külön középiskolai vallástanári 
képesítő vizsgát is kell tenni, mely írásbeli és szóbeli vizsgálatból áll s mely 
alól csak azok menthetők föl, kiknek lelkészi oklevelükön kívül valamely 
középiskolai szakcsoportból oklevelük van. A vizsgálat tárgyai: magyar nyelv 
és írodalom, filozófia-történet, nevelés- és oktatástan, a hazai oktatás és 
protestáns iskolázás története, a középiskolai vallástanítás módszertana. 


A ref. theologiai akadémiák tanulmányi és vizsgálati rendjében a kon- 
vent több változtatást eszközölt. A tantárgyak közé új tárgyúl fölvette : Beve- 
zetést a cura pastoralis és belmissióba ; a bölcsészeti tárgyak közé a nemzet- 
gazdaságtant, különös tekintettel a murkáskérdésre és kisebb gazdasági 
existenciák létföltételeire. A lelkészképzés ezzel közvetlenebb kapcsolatba jut 
a gyakorlati élettel, mert már az előkészület idején figyelmeztetik arra a munka- 
mezőre, amelyen a papnak gyakorlati lelkészkedése alatt vezető szerepet kell 


betölteni. 


328 -. KÜLÖNFÉLÉK, 


A közoktatásügyi tárca költségvetése. Lukács László pénzügyminiszter 
a képviselőház okt. 12-iki ülésén terjesztette elő az 1912 évi állami költség- 
vetést. Az új költségvetésben a pénzügyminiszter 14,700.0€0 koronával irányoz 
elő többet a vallás- és közoktatásügyi tárca javára, mint a f évi kiadás volt, 
A többletben a harmadik egyetem felállításának költsége 2,000.000 koronával, 
a már meglevő felső tanintézetek fejlesztése 1,090.000 koronával, a közép- 
iskolák fejlesztése s támogatása  2,960.000 koronával, új áll. iskolák felál- 
lítása 500.000 koronával, a nem állami el. iskolák segélyezése 350.000 K-val, 
a budapesti új Nemzeti Szinház építése 600.000 koronával, az egyházak segé- 


lyezése 900.000 K-val, a nem állami tanítók fizetésének kiegészítése 950000 


koronával szerepel. A miniszter bejelentette 500 új néptanítói, 150 új óvónői, 
80 új felső nép- és polgári iskolai tanítói állás szervezését. 


, Tűzoltó nap". A , Magyar Országos Tűzoltó Szövetség" azon kéréssel 
fordult a közoktatásügyi miniszter urhoz, hogy a tűzoltászat fontos ügyének 
megismertetése, valamint a gyermekek s közvetve a nép érdeklődésének a 
tűzoltóságok szervezése és működése felé terelése céijából rendelje el az 
iskoláknak egy , Tűzoltó nap" tartását. 


Felhívjuk a hozzáértőket, hogy alkalmas költeményeket, felolvasásokat, 


kis színdarabokat, dialógokat stb beküldeni sziveskedjenek. A kiválóbb műve- 
ket kivánatra, szerényebb díjazásban is részesítjük. 
Cím : , Iskolai Ünnepeink" szerkesztősége, Marosvásárhely. 


a snassz átttlleatíltkálaa 


